Η κυβέρνηση ΣΥΡΙΖΑ-ΑΝΕΛΛ, πολύ γρήγορα μετά την εκλογή της, εγκατέλειψε τον στόχο της διαγραφής του μεγαλύτερου μέρους του χρέους. Με την πολιτική της νομιμοποιεί και μονιμοποιεί το ληστρικό χρέος. Τα σχέδια της όπως και τα σχέδια των πιστωτών για επιμήκυνση των αποπληρωμών του δημόσιου χρέους και μείωση του επιτοκίου πρέπει να απορριφθούν επειδή ισοδυναμούν με μετάθεση των αποπληρωμών για τις επόμενες γενιές, αναγνώριση του χρέους και της επιτροπείας, ενώ δεν προκαλούν καμιά ουσιαστική μείωση λόγω του ότι ήδη τα επιτόκια δανεισμού είναι πολύ χαμηλά. Διαιώνιση της υπερχρέωσης και μεταφορά των βαρών στην επόμενες γενιές σηματοδοτεί και το «παρκάρισμα» του ελληνικού χρέους στην Ευρωπαϊκή Κεντρική Τράπεζα, μέσω της έκδοσης «διηνεκών ομολόγων» (perpetuities). Η διαγραφή του ελληνικού δημόσιου χρέους ή θα είναι μονομερής, στη βάση των δικαιωμάτων που διατηρεί κάθε ανεξάρτητο κυρίαρχο κράτος, ή θα είναι σε βάρος του ελληνικού λαού. Η εμπειρία από το ελληνικό πρόγραμμα ανταλλαγής ομολόγων του 2012 (PSI+) ύψους 106 δισ. ευρώ (ή 137,9 δισ. αν συμπεριλάβουμε και την επαναγορά ομολόγων του Νοεμβρίου 2012) καταδεικνύει ότι αυστηρή προϋπόθεση για να σημάνει ουσιαστική ελάφρυνση μια διαγραφή χρέους είναι να έχει σχεδιαστεί σε βάρος των πιστωτών, και να υλοποιηθεί παρά και ενάντια στη θέλησή τους. Το ίδιο συμπέρασμα υπογραμμίζει κι η πρόσφατη εμπειρία άλλων χωρών (Αργεντινή, Ισημερινός, Ρωσία, Ισλανδία) που παρά τις διαφορές τους διέγραψαν μονομερώς μέρος έστω των χρεών τους.\nΗ δυνατότητα άσκησης μιας πολιτικής που θα προστατεύει τις παραγωγικές δυνατότητες της εργαζόμενης πλειοψηφίας, στην βιομηχανία, τον πρωτογενή τομέα κλπ, με μαζικές επενδύσεις σε κρίσιμους τομείς της οικονομίας, χωρίς τις δεσμεύσεις των οδηγιών της ΕΕ και την υποταγή στο κριτήριο του κέρδους, θα επιτρέψει την ταχεία ανάπτυξη της οικονομίας και την δραστική μείωση της ανεργίας, μαζί με μέτρα όπως η μείωση των ωρών εργασίας κι η κατάργηση των ελαστικών σχέσεων εργασίας.\nΗ ανατροπή του περιορισμένης κυριαρχίας στο διηνεκές που επιβάλλουν Βρυξέλλες, Φρανκφούρτη και Βερολίνο, μεταξύ άλλων και με τον κανονισμό 472/2013 αρ. 14 που προβλέπει ευρω-επιτήρηση μέχρι την αποπληρωμή του 75% των δανείων, θα επιτρέψει στον λαό να ασκήσει τα κυριαρχικά του δικαιώματα.\nΚαμία συμφωνία, καμιά διαπραγμάτευση κανένα νέο πρόγραμμα με ΕΚΤ-ΔΝΤ-ΕΕ. Καμία αποδοχή του ληστρικού χρέους και της ανάγκης μνημονίων με όποια μορφή και όνομα κι αν παρουσιαστούν. Όχι διαπραγμάτευση για νέα υποταγή!\nΑπειθαρχία στο σύμφωνο σταθερότητας της ΕΕ, κανένας ισοσκελισμένος ή και πλεονασματικός προϋπολογισμός λιτότητας. Νέος προϋπολογισμός κάλυψης των εργατικών και λαϊκών αναγκών τώρα.\nΆμεσα μέτρα ουσιαστικής βελτίωσης της ζωής των εργαζομένων. Αυξήσεις τώρα στους μισθούς, με πρώτο μέτρο την άμεση άρση όλων των μειώσεων και περικοπών που επιβλήθηκαν από το 2009 από τα μνημόνια, πλήρη επαναφορά των συλλογικών συμβάσεων. Κατάργηση μνημονίων και εφαρμοστικών νόμων. Διαγραφή του ιδιωτικού χρέους των ανέργων.\nΕθνικοποίηση των τραπεζών που σώθηκαν με την καταβολή 211,5 δισ. ευρώ από το 2008 μέχρι σήμερα, με κοινωνικό έλεγχο και εγγύηση των καταθέσεων, όπως και άλλων στρατηγικών τομέων της οικονομίας.\nΑποζημίωση ασφαλιστικών ταμείων, ΝΠΔΔ και μικροομολογιούχων που ζημιώθηκαν από το PSI+.\nΑναζήτηση ποινικών ευθυνών για όσους συνέβαλαν στην έκδοση ομολόγων σε ξένο δίκαιο.\nΕνίσχυση μικρομεσαίων επιχειρήσεων με στόχο την ικανοποίηση των κοινωνικών αναγκών κ.α.


Αποκλειστική συνέντευξη στην εφημερίδα ΝΕΑ ΣΠΑΡΤΗ,έδωσε ο υφυπουργός Ανάπτυξης και Επενδύσεων,και Βουλευτής Ν.Δ. Κορινθίας Χρίστος Δήμας, μετά την τριήμερη επίσκεψη του στο Ισραήλ.\nΑκολουθεί η συνέντευξη¨\nΠοιό ήταν το αντικείμενο της επίσκεψής σας στο Ισραήλ?\nΉταν Πρωθυπουργική αποστολή. Είμασταν έξι υπουργοί και δύο υφυπουργοί και συζητήσαμε για τις συνολικές διμερείς σχέσεις . Από ζητήματα εξωτερικής πολιτικής, εθνικής άμυνας, επενδύσεων, τουρισμού, ανάπτυξης, έρευνας και καινοτομίας,τα πάντα, όλες γενικά οι διμερείς σχέσεις μεταξύ Ελλάδας και Ισραήλ.\nΣυζητήθηκαν επενδύσεις μεταξύ των δύο χωρών?\nΒεβαίως, σε όλους τους τομείς όπως σας είπα και ειδικά στο κομμάτι της έρευνας και της καινοτομίας, γιατί το Ισραήλ είναι πολύ ανεπτυγμένο, έγινε δε μία εκτενέστερη συζήτηση, με πολλές διαφορετικές επιχειρήσεις, δημόσιους φορείς, και υπάρχει μεγάλο μεγάλο ενδιαφέρον. Θεωρούμε ,ότι πήγε πάρα πολύ καλά η συνάντηση , και πράγματι υπάρχει γνήσιο ενδιαφέρον από πολλές επιχειρήσεις,να επενδύσουν στην Ελλάδα και από ελληνικές επιχειρήσεις να επενδύσουν στο Ισραήλ, και προσπαθούμε να δούμε πως μπορούμε να καταφέρουμε επιπλέον την σύσφιξη των σχέσεων δύο χωρών και σε οικονομικό επίπεδο.\nΠοιές προτάσεις έγιναν από εσάς προσωπικά?\nΕμείς αυτό που προτείναμε ήταν μια μία διμερή διακρατική συμφωνία, στο κομμάτι της έρευνας και της καινοτομίας, να κάνουμε περισσότερα κοινά εγχειρήματα, πιο πολλές προσκλήσεις για ερευνητικά και επιχειρηματικά project. Ήδη μιλήσαμε με την αρμόδια αρχή του Ισραήλ, και θα ξεκινήσουμε να βγάλουμε κάποιες κοινές ερευνητικές προτάσεις. Δηλαδή ερευνητικά ιδρύματα ή πανεπιστήμια και επιχειρήσεις,μεταξύ των δύο χωρών, θα μελετάνε από κοινού κάποια θέματα έρευνας και ανάπτυξης


Εκδοση προκηρύξεων για 15.840 εποχικές θέσεις\n6/5/2012 10:43:00 AM by Giannis\nΟι αποφάσεις της επιτροπής του Συμβουλίου της Επικρατείας άναψαν το «πράσινο φως» για την πρόσληψη 15.840 εποχικών υπαλλήλων σε υπουργεία και φορείς του Δημοσίου, παρά την προεκλογική περίοδο που διανύουμε.\nΣυνεπώς, αμέσως ξεκινούν οι διαδικασίες έκδοσης των διαγωνισμών στα υπουργεία Πολιτισμού, Παιδείας και Υγείας, για την κάλυψη έκτακτων αναγκών σε μουσεία και αρχαιολογικούς χώρους, νοσοκομεία και παιδικές κατασκηνώσεις.\nΗ Πυροσβεστική απέσπασε τελικά την πολυπόθητη έγκριση για να προσλάβει 1.500 δασοπυροσβέστες με πεντάμηνη σύμβαση, 400 λιγότερους από το αρχικό της αίτημα, ενώ με 420 συμβασιούχους, ψυχολόγους, κοινωνικούς λειτουργούς και μεταφραστές, θα ενισχυθούν και τα γραφεία ασύλου της ΕΛ.ΑΣ.\nΠροσλήψεις 313 εποχικών υπαλλήλων στις επιμέρους διευθύνσεις παραγωγής και ορυχείων θα κάνει και η ΔΕΗ, ενώ τα ΕΛΤΑ δεν κατάφεραν να εξασφαλίσουν την αναγκαία έγκριση για να καλύψουν τις δικές τους ανάγκες σε προσωπικό.\nΤέλος, οι δήμοι θα ενισχυθούν με 5.000 άτομα ως προσωπικό καθαριότητας και άλλους 5.000 υπαλλήλους με κυρίως δίμηνες συμβάσεις σε κατασκηνώσεις, παιδικούς σταθμούς, πυρασφάλεια κ.ά.\nΠΡΟΘΕΣΜΙΕΣ ΓΙΑ 2.234 ΠΡΟΣΛΗΨΕΙΣ\nΣΕ ΕΤΑΙΡΕΙΕΣ ΚΑΙ ΟΡΓΑΝΙΣΜΟΥΣ\nΖήτηση σε τουριστικές ειδικότητες\nΑΤΤΙΚΗ: Προγράμματα ΕΣΠΑ για ανέργους


O Δήμος Παλλήνης διαπραγματεύεται με την Reds - ΕΒΔΟΜΗ Online\nO Δήμος Παλλήνης διαπραγματεύεται με την Reds\nΟπως γράφαμε στα δύο προηγούμενα φύλλα μας, ο Δήμος Παλλήνης καλείται να καταθέσεις 4,5 εκατομμύρια ευρώ στην εταιρεία Reds που έχει αγοράσει το Κτήμα Καμπά και προχωράει στην κατασκευή ενός MALL.\nΑυτό προέκυψε με προσφυγή της Reds στα δικαστήρια κατά του Δήμου Παλλήνης.\nΗ υπόθεση της Reds έχει μακριά ιστορία που χρονολογείται μία δεκαπενταετία, και όπως έχουμε γράψει, αν και όταν χτίσει το MALL θα επιφέρει κατάφωρη επιδείνωση στην ποιότητα ζωής των πολιτών.\nΜετά τις κινητοποιήσεις του Δήμου (πανό στους δρόμους, μαύρες σημαίες, κινητοποιήσεις Δήμου και πολιτών), η Reds αποφάσισε να συναντηθεί με το Δήμο.\nΕτσι την περασμένη Πέμπτη συναντήθηκαν και προτάθηκε από το Δήμο να τους δώσει γη αντί για χρήματα.\nH Reds ζήτησε από την πλευρά της να πάρει γη από την κοινόχρηστη που οφείλει να δώσει στο Κτήμα Καμπά, κάτι που δεν έγινε δεκτό από το Δημοτικό Συμβούλιο.\nΕπίσης ζήτησε να κατεβάσει ο Δήμος τα πανό και τις σημαίες όσο διαρκεί ο διάλογος, κάτι που επίσης δεν εγκρίθηκε από το Δημοτικό Συμβούλιο.\nΕτσι στο Δημοτικό Συμβούλιο, την Τρίτη 17 Φεβρουαρίου, ο δήμαρχος Αθ. Ζούτσους, εισηγήθηκε όσο διαρκεί ο διάλογος να μην κατέβουν οι σημαίες και τα πανό και να δώσουν γη σε άλλη περιοχή.\nΣυγκεκριμένα πρότεινε να δώσουν γη στην Reds, από την τράπεζα γης του Δήμου σε δύο πολεοδομικές ενότητες. 4 οικόπεδα στου Βακαλόπουλου και άλλα 4 στην Ανω Μπαλάνα. “Αυτά καλύπτουν την υποχρέωσή μας και θα επανέλθουμε σε συζήτηση με τη Reds μετησυγκεκριμένηπρόταση”, εξήγησε ο δήμαρχος Αθ. Ζούτσος, τονίζοντας ότιόπουβεβαίωςμπορούμεναασκήσουμεένδικαμέσα· δενθασταματήσουμε.\nΜε την πρόταση συμφώνησε το μεγαλύτερο μέρος της αντιπολίτευσης (3 παρατάξεις) πλην της “Λαϊκής Συσπείρωσης” με επικεφαλής τον Ν. Γαβρά που διαφώνησε γιατί θεωρεί ότι «η γη δεν μπορεί να είναι εμπόρευμα και μάλιστα τη στιγμή που δεν υπάρχουν ελεύθεροι χώροι στην Παλλήνη. Να βάλουμε τον κόσμο μπροστά και να διεκδικήσουμε» τόνισε.\nΜία δεύτερη πρόταση είναι να περιμένουν να πάρουν γη από το Διοικητικό Κέντρο του οποίου το σχέδιο προχωράει στην Παλλήνη.\nΤο λόγο πήραν και κάτοικοι από το ακροατήριο.\nΣτην προ ημερησίας συζήτηση, άλλο ένα δημοτικό συμβούλιο, αυτό της Παλλήνης, αναλώθηκε με τα Μαζικά Μέσα Ενημέρωσης. Δημοτικοί σύμβουλοι διασταύρωσαν τα “ξίφη” τους, γιατί διάβασαν σε μέσα ενημέρωσης σχόλια εις βάρος τους και αντιστρόφως.\nΟ Ν. Γαβράς σχολίασε άρθρο του Β. Δημητριάδη που σιγοντάρησε και ο Π. Μερτύρης, αλλά και άλλοι σύμβουλοι για ηλεκτρονικά μέσα.


ΟΡΘΟΔΟΞΟΣ ΧΡΙΣΤΙΑΝΟΣ: ΜΕΡΙΚΕΣ ΦΟΡΕΣ ΦΤΑΙΝΕ ΚΑΙ ΟΙ ΓΟΝΕΙΣ...\nΚαι φανταστείτε…Γυρίστε πίσω˙ Πόσα χρόνια πίσω; Όσα χρόνια έχουν περάσει από τότε που έκανες την οικογένειά σου. Αν έχετε παντρευτεί πριν πέντε χρόνια, γυρίστε πέντε χρόνια πίσω. Αν έχετε παντρευτεί πριν είκοσι, γυρίστε είκοσι. Γυρίστε λίγο πίσω, εκείνη την εποχή˙ και θυμηθείτε την εποχή που κάντε τις ετοιμασίες για το γάμο και την οικογένειά σας. Εκείνη την εποχή που ξεκίναγες με το όραμα της ζωής που ανοίγεται μπροστά σου. Τότε που περίμενες κάτι κ α ι ν ο ύ ρ ι ο να γίνει κι έλεγες, «θα κάνω οικογένεια. Σε λίγες μέρες παντρεύομαι!». Το θυμάσαι; Και βγάλατε τα προσκλητήρια του γάμου˙ και κάνατε τις επιλογές , ποιά θα ‘ναι η γραμματοσειρά που θα βάλετε στο προσκλητήριο, σκεφτήκατε πού θα στείλετε προσκλήσεις, πώς θα γίνει το τραπέζι. Ετοιμάσατε το σπίτι σας, το δωμάτιο του μικρού παιδιού που θα γεννηθεί. Πώς περιμένατε και πως λαχταρούσατε το πρώτο σας παιδί! Κάνατε διάφορα σχέδια για το μέλλον σας και λέγατε «θα κάνω την οικογένειά μου. Ξεκινώ με τόσα όνειρα και σχέδια. Θα κάνουμε παιδιά! Θα ‘θελα να κάνω τρία, παιδάκια, τέσσερα». Εσύ έλεγες, «όσα μου δώσει ο Θεός». Και παντρευτήκατε! Και μετά από λίγες μέρες, θυμάσαι που πήρατε τις φωτογραφίες του γάμου και τις κοιτάγατε˙ και τις βάλατε με μια σειρά στο άλμπουμ και λέγατε, «όχι, αυτή είναι πρώτα. Εδώ είναι ο θείος που μας χαιρετούσε. Κοίτα που ‘ρθε και ο φίλος μου απ’ το στρατό! Α, εδώ ήρθε απ’ το χωριό και μας χαιρέτησε και η θεία. Μα έφερε κι ωραίο δώρο».\nΑναρτήθηκε από Νικόλαος Αλγιαννάκης στις 4:23:00 μ.μ.


Μετά το 3ο Μνημόνιο - Κώστας Καλλίτσης: Τώρα αρχίζουν τα δύσκολα!\nΤρία σημαντικά στοιχεία που θα ήταν χρήσιμο να προσέξουμε:\n(α) Οι επενδύσεις παγίου κεφαλαίου στην 8ετία της ύφεσης (1998-2015) μειώθηκαν κατά 62% και μέσα στο πρώτο 3μηνο, φέτος, έπεσαν κατά 2,7% επιπλέον. Επί χρόνια, η ελληνική οικονομία πάσχει από αρνητική αποταμίευση και συνεχή αποεπένδυση.\n(β) Παρά την εξάτμιση που υπέστησαν μισθοί και ημερομίσθια, η παραγωγικότητα μειώθηκε τόσο ώστε, το 2015, το κόστος εργασίας ανά μονάδα παραγομένου προϊόντος αυξήθηκε. Ως αποτέλεσμα, η ανταγωνιστικότητα των ελληνικών προϊόντων μειώθηκε παρόλο που η αμοιβή της εργασίας έχει καταρρεύσει.\n(γ) Οι ελληνικές εξαγωγές μειώθηκαν το πρώτο 3μηνο φέτος κατά 9,3%. Χωρίς τα πετρελαιοειδή (που, σημειώνω, αποτελούν το 59% του συνόλου, για να ξέρουμε τι παράγουμε και τι εξάγουμε…) και πάλι μειώθηκαν 0,6%, ενώ μέχρι τέλος του έτους προβλέπεται οριακή άνοδός τους κατά 0,5% – μόνο.\nΗ αξιολόγηση έκλεισε – ευτυχώς. Η αβεβαιότητα του χρέους, τόσο με το πλαφόν που τέθηκε στις δαπάνες εξυπηρέτησής του όσο (και κυρίως...) με την εμπιστοσύνη με την οποία, τις επόμενες ημέρες, θα περιβάλει τα ελληνικά ομόλογα ο κ. Ντράγκι, περιορίζεται κατά πολύ. Θα ήταν (έως επικίνδυνη...) αυταπάτη, όμως, να νομίσουμε ότι τα δύσκολα πέρασαν. Η χώρα έχει αναλάβει την υποχρέωση να εφαρμόσει ένα εξαιρετικά δύσκολο Μνημόνιο (που περιέχει όσα το πολιτικό προσωπικό δημαγωγώντας απέφυγε να κάνει 6 χρόνια...) και, ταυτόχρονα, πρέπει να πολεμήσει την ανεργία.\nΗ ανάπτυξη προϋποθέτει επενδύσεις. Ακούμε όλοι κυβερνητικούς παράγοντες να μιλούν ως εάν οι επενδυτές στριμώχνονται στην ουρά ποιος θα προλάβει να επενδύσει στην Ελλάδα – «τώρα πια». Η εικόνα πόρρω απέχει από την πραγματικότητα. Ενδεικτικά:\n(α) Παγκοσμίως, μια πρωτοφανής πλημμυρίδα κεφαλαίων, που έχουν προκύψει από τα υπερκέρδη της διεθνούς «ελίτ του 1%» και από τα τρισεκατομμύρια χρήμα που εκδίδουν οι μεγάλες κεντρικές τράπεζες, αναζητούν ασφαλείς τοποθετήσεις. Ηδη, περισσότερα από 10 τρισ. δολάρια έχουν τοποθετηθεί σε ομόλογα με αρνητική απόδοση – δηλαδή, πληρώνουν για να δανείσουν κράτη. Η Ελλάδα είναι μια μικρή αγορά. Ε, αν ρωτήσετε τους αρμόδιους διαχειριστές του δημοσίου χρέους μας, θα μάθετε ότι οι ιδιώτες δεν αγοράζουν ούτε καν 3μηνα έντοκα γραμμάτια του ελληνικού Δημοσίου, παρότι προσφέρουν απόδοση 3%. Τα ανακυκλώνουν (μόνο) οι τράπεζες.\n(β) Πέρα από τις επενδύσεις σε «χαρτιά» (που γρήγορα και εύκολα μπορούν να εγκαταλειφθούν στο πρώτο φύσημα του ανέμου...) η εικόνα είναι ανησυχητική, ειδικά όσον αφορά τις μακροπρόθεσμες επενδύσεις. Για να γίνουν, προϋπόθεση είναι η εμπιστοσύνη στη χώρα. Υπάρχει έλλειμμα εμπιστοσύνης. Ενας ισχυρός επενδυτικός οργανισμός που βοηθά τη χώρα, η EBRD, με βάση τις εκτιμήσεις των οίκων αξιολόγησης έχει καταρτίσει μια κλίμακα εμπιστοσύνης από το 1 (άριστα) έως το 8 (το χειρότερο). Η Κύπρος παίρνει 6, Βουλγαρία και FYROM 5,7, η Ρουμανία 5. Η Ελλάδα κατατάσσεται στο 7,3 – μαζί με Ουκρανία, Μολδαβία και Τατζικιστάν...\nΑυτοματισμοί, του τύπου «κλείσαμε την αξιολόγηση, έρχονται οι επενδυτές», απλώς δεν υπήρξαν ποτέ, πουθενά. Ούτε υπάρχουν. Οταν μιλάμε για ανάπτυξη, μιλάμε για επενδύσεις, τελικά μιλάμε για αποφασιστικό, με όλα τα μέσα, πόλεμο κατά της ανεργίας. Κι αυτός ο πόλεμος προϋποθέτει σχέδιο, καθαρή πολιτική βούληση, ισχυρή ομάδα εφόδου ενάντια στα εμπόδια που ορθώνονται.\nΕμπόδιο, παράδειγμα, είναι η κακή γραφειοκρατία που έχει μάθει να εξηγεί «γιατί δεν μπορεί να γίνει αυτό που πρέπει να γίνει». Ας εφαρμόσουμε το μοντέλο άμεσης δράσης που δημιουργήθηκε επί πρωθυπουργίας Σημίτη, για την Ολυμπιάδα, για να γίνει by pass και να απεμπλακούν ώριμες επενδύσεις που είναι στην αναμονή.\nΕμπόδιο, επίσης, είναι οι «σωσίες» των υπουργών (αυτοί που βγαίνουν και διαψεύδουν όσα ο υπουργός έχει υπογράψει, π.χ., για αποκρατικοποιήσεις...) και οι υπουργοί-μάρτυρες, που πονούν με την ασκούμενη πολιτική αλλά αρνούνται να αποδεσμεύσουν την καρέκλα της. Ο πρωθυπουργός έχει την εξουσία και την ευθύνη.\nΑν τελειώσουμε με διάφορα εμπόδια σαν αυτά, με τους «κοριούς», θα μπορέσουμε να αντιμετωπίσουμε και τους «τίγρεις». Που δεν είναι άλλοι από το σκληρό και κακομαθημένο παρασιτικό σύστημα διαπλοκής και διαφθοράς, που πεισματικά εμποδίζει την ανάπτυξη της χώρας γιατί ξέρει ότι μόνο έτσι έχει πιθανότητες να καταφέρει να επιβιώσει παρά και μετά την κρίση στην οποία μας οδήγησε και να συνεχίσει να κάνει κουμάντο στις τύχες της Ελλάδας.


Στην δεύτερη φάση της καραντίνας του κορονοϊού η Κατερίνα Στικούδη επέλεξε να μην ανοίξει το ψυγείο, όπως έκανε στην πρώτη φάση, όπου η ίδια μάλιστα δήλωσε ότι πήρε 10 κιλά. Η αγαπημένη πολυτάλαντη παρουσιάστρια του My Style Rocks αυτή την φορά έβαλε τα μεγάλα μέσα……\nκαι αποφάσισε να γυμναστεί μέσα στο σπίτι της. Φυσικά η αμφίεση της δεν μπορεί να περάσει απαρατήρητη, αφού ακόμα και στο σπίτι η Κατερίνα φορώντας τα κολάν της, είναι εντυπωσιακή και πραγματικά καuτη!\nΤο μήνυμα της Κατερίνας Στικούδη\nΜπορεί να έχουν περιοριστεί οι μετακινήσεις μας, αυτό όμως δεν σημαίνει ότι σταματάει κάθε κίνηση. Η άθληση παραμένει βασικό κομμάτι της καθημερινότητάς μου. Χάρη στο The Coach, τη νέα virtual πλατφόρμα fitness & wellness από τον ΓΕΡΜΑΝΟ μπαίνω σε πρόγραμμα κι έχω τον προσωπικό μου προπονητή 24/7 …σπίτι μου”


Επέστρεψαν στις «συνήθειες» | Άρθρα | Ελευθεροτυπία\nΕπέστρεψαν στις «συνήθειες»\nΤελείωσαν τα εύκολα για την Γκινγκάμπ και για την Εστορίλ. Με το που έφυγαν οι Ελληνες από την πόλη τους, ξαναβρήκαν τον κακό εαυτό τους...\nΤρεις μέρες μετά το θρίαμβο επί του Παναθηναϊκού, η Εστορίλ χρειάστηκε ένα πέναλτι του Κλέμπερ για να πάρει βαθμό από την ουραγό της πορτογαλικής Λίγκας, Ζιλ Βισέντε (1-1). Στη Γαλλία, η Γκινγκάμπ ηττήθηκε γηπεδούχος από τη Ναντ και ξέμεινε στον πάτο της βαθμολογίας.\nΗ Μάλμε κατέκτησε και μαθηματικά το πρωτάθλημα Σουηδίας, με το γκολ που πέτυχε ο συνήθης Μάρκους Ρόζενμπεργκ στο 85ο λεπτό του αγώνα με την ΑΙΚ στη Στοκχόλμη (3-2 με Τελίν 39', Ερικσον 51'). Απομένουν τρεις διαδικαστικές αγωνιστικές.\nΗ πρώτη αναμέτρηση με τον Παναθηναϊκό θα βρει την Αϊντχόφεν στρογγυλοκαθισμένη στην κορυφή της ολλανδικής Eredivisie. Η αποβολή του αμυντικού Μπρούμα ήταν μία ασήμαντη λεπτομέρεια στο εύκολο 3-0 επί της Εξσέλσιορ. Οι Μάχερ, Ναρσίνγκ και Λοκαντία έβαλαν τα γκολ.\nΗ Τότεναμ, που περιμένει τον Αστέρα για διπλό ραντεβού μετά τη διακοπή των πρωταθλημάτων, γκρέμισε τη Σαουθάμπτον από τη δεύτερη θέση της Πρέμιερ Λιγκ με ξερό 1-0 (Ερικσεν 40'). Η Παρτίζαν έγλειψε της πληγές της Τρίπολης με το 2-1 επί της Μλάντοστ (Σκούλετιτς, Λάζοβιτς) και έφτασε στο 7x3=21 στο σέρβικο πρωτάθλημα. Στη γειτονική Τουρκία, η Μπεσίκτας καθάρισε την ουραγό Μπαλικεσίρσπορ (1-0, Πεκτεμέκ 57') και γκρέμισε από την κορυφή την Ακχισάρ, η οποία ταπεινώθηκε από τη νεοφώτιστη Μπασακσεχίρ. Ο Φάνης Γκέκας έμεινε άσφαιρος και η ομάδα του δέχθηκε «ντόρτια», 4-0.\nΟι Ρασάντκιν (71') και Αντάμοβιτς (85') κράτησαν την Ντιναμό Μινσκ σε τροχιά τίτλου στη Λευκορωσία, στο 2-0 επί της Νάφταν.


Επιλεξιμότητα, άρση επικάλυψης και ένταξη σε περιφέρεια – Πρωινός Λόγος,\nΕπιλεξιμότητα, άρση επικάλυψης και ένταξη σε περιφέρεια\nΗ καταληκτική ημερομηνία υποβολής αιτημάτων, επιλεξιμότητας, άρσης επικάλυψης και ένταξης σε περιφέρεια, ορίζεται η 31/01/2019, σύμφωνα με στελέχη του ΟΠΕΚΕΠΕ.\nΕιδικότερα, τα αιτήματα επιλεξιμότητας υποβάλλονται ηλεκτρονικά κατά την υποβολή της ενιαίας αίτησης ενίσχυσης.\nΑιτήματα Άρσης Επικάλυψης Αιτήματα άρσης επικάλυψης κατατίθενται για τις περιπτώσεις που η επικάλυψη έχει διαπιστωθεί ως αποτέλεσμα του χωρικού διασταυρωτικού ελέγχου που διενεργείται από το ΟΠΣ του ΟΠΕΚΕΠΕ Επισημαίνεται ότι κατά την διαδικασία αυτή δεν επιτρέπεται μεταβολή της γεωμετρίας των αγροτεμαχίων. Τα αιτήματα άρσης επικάλυψης θα πρέπει να συνοδεύονται από δικαιολογητικά έγγραφα τα οποία θα τεκμηριώνουν τη θέση και τα όρια του/των αγροτεμαχίου/ων για τα οποία αιτείται άρση επικάλυψης. Ενδεικτικά συνοδευτικά έγγραφα αναφέρονται τα εξής:\nΓίνεται άρση επικάλυψης, στο αγροτεμάχιο του παραγωγού, του οποίου η ψηφιοποιηθείσα θέση στην ΕΑΕ2018 επιβεβαιώνεται από τα προσκομισθέντα παραστατικά. Στις περιπτώσεις όπου ένας εκ των παραγωγών των οποίων τα αγροτεμάχια επικαλύπτονται προσκομίσει υπεύθυνη δήλωση ότι αποδέχεται ότι υπέδειξε λάθος το αγροτεμάχιό του, τότε ο ελεγκτής αίρει την επικάλυψη από τον/τους άλλο/ους παραγωγό/ούς. Στις περιπτώσεις όπου παραγωγός υποβάλλει αντίστοιχο αίτημα χωρίς την προσκόμιση απαραίτητων εγγράφων και δικαιολογητικών, το εν λόγω αίτημα θα απορρίπτεται. Στην περίπτωση όπου προσκομίζονται στον Ο.Π.Ε.Κ.Ε.Π.Ε. τοπογραφικά διαγράμματα σε Ε.Γ.Σ.Α. 87 / αποσπάσματα οριστικών τίτλων κτηματολογίου και ταυτόχρονα αντίστοιχα παραστατικά ιδιοκτησίας (συμβόλαια κ.τ.λ.) μόνο από τον έναν παραγωγό, τότε η διόρθωση γίνεται υπέρ αυτού, θεωρώντας ότι ο έτερος έχει ενημερωθεί στο στάδιο της δήλωσης. Στις περιπτώσεις που τα προσκομισθέντα έγγραφα δημιουργούν αμφιβολίες ή σε περίπτωση αντιδικίας, ο Οργανισμός δεν προβαίνει σε άρση του επικαλυπτόμενου τμήματος υπέρ κανενός εκ των εμπλεκόμενων. Η επικάλυψη αγροτεμαχίων παραμένει σε όλους τους εμπλεκόμενους.


Αρχική σελίδα Guest Guest Το βραβείο\nΠαρασκευή, 24 Νοέμβριος 2017 07:24\nΤελικά υπάρχει βραβείο για ψευδεπίγραφες λύσεις και φρούδες ελπίδες. Και το πήρε ο Τσίπρας στο Παρίσι. Το βραβείο «Πολιτικού σθένους». Έτσι το λένε εκεί. Και είπε μάλιστα, ότι το παραλαμβάνει στο όνομα του Ελληνικού λαού. Έτσι είπε.\nΛάθος. Ο Τσίπρας πήρε το βραβείο «Πολιτικού αμοραλισμού & καιροσκοπισμού» και το πήρε στο όνομα του Γιωργάκη, του Κωστάκη, του Αντωνάκη, της Φωφώς και του Κούλη. Αυτοί βραβεύτηκαν.\nΟΧΙ ο Ελληνικός λαός.\nΓιατί βλέπετε, στο βραβείο «Πολιτικού σθένους», η παράταιρη λέξη είναι το σθένος. Από καταβολής του όρου ‘πολιτικός’, οι έννοιες πολιτικό ή πολιτικός και σθένος, δεν ταιριάζουν μεταξύ τους. Πολιτικός είναι αυτός που έχει την ικανότητα να επενδύει τις μικρότερες ιδέες με τα πιο παχιά λόγια. Κουβέντες πολιτικού. Αντίστοιχα, σθένος είναι η δύναμη, η κάθε είδους ρώμη, τόσο ηθική όσο και σωματική. Εξήγηση επιστημονική, ιστορικά αποδεδειγμένη και αποδεκτή.\nΠολιτική είναι η ικανότητα να παρουσιάζεις σήμερα τι θα γίνει αύριο και να εξηγείς αύριο γιατί τελικά δεν έγινε, είπε ο Τσώρτσιλ. Σθένος είναι η δύναμη, η ισχύς.\nΟΧΙ η διαπραγμάτευση.\nΚαι κανένας δεν παραλαμβάνει κανένα βραβείο στο όνομα του Ελληνικού λαού, με το δικό του όνομα τυπωμένο με χρυσά γράμματα …πάνω στο βραβείο.\nΥΓ1. Η Νέα Δημοκρατία και ό,τι έχει απομείνει από το ΠΑΣΟΚ αναρωτιούνται τι έγινε με την πώληση όπλων στη Σαουδική Αραβία. Για να δούμε… Το ίδιο ακριβώς που έγινε και με τις πωλήσεις όπλων στο Ιράν, στη Λιβύη, στην Ουγκάντα, στη Νιγηρία και η λίστα είναι πολύ μεγάλη και ξεκινάει από τότε που ο Αβέρωφ ήταν Υπουργός Άμυνας και πιάνει πολύ ΠΑΣΟΚ.\nΥΓ2. Ο Μαρινάκης παραιτήθηκε από το Δημοτικό Συμβούλιο του Πειραιά. Νιώθει σίγουρος, ότι οι υπάλληλοί του μπορούν να δουλέψουν και χωρίς την υπερφυσική παρουσία του.\nΥΓ3. Ο Άδωνις πουλάει γελεκάκια και άλλαξε η Φωφώ κι έβαλε τα ρούχα της αλλιώς.\nΥΓ4. Ως πότε η λάσπη θα θάβει τις αντιδράσεις; Πραγματικά και μεταφορικά.\nΥΓ5. Τον Πρετεντέρη ΕΠΙΛΕΓΕΙΣ να τον ακούς, ΤΑ ΝΕΑ και το Θέμα ΕΠΙΛΕΓΕΙΣ να τα αγοράζεις, να τα πληρώνεις. Για να μην ξεχνιόμαστε.\nΚαι αυτή τη Παρασκευή, παρέα μου κρατάει με σκίτσο του ο Θάνος Ραφτόπουλος.\nΣτη φωτογραφία, το βραβείο που αρμόζει στον Έλληνα πολιτικό από το ελληνικό …σθένος!\nΤελευταία τροποποίηση στις Παρασκευή, 24 Νοέμβριος 2017 08:18\nΠερισσότερα σε αυτή την κατηγορία: « Οι... ΣΥΡΙΖΑΝΕΛιές πληρώνονται! Τους βούλιαξε η Μάνδρα »


Αεροπορικά εισιτήρια για Kayseri | φθηνές πτήσεις | airshop.gr\nΑεροπορικά εισιτήρια για Kayseri. Πτήσεις και Δρομολόγια\nΑεροπορικά Εισιτήρια Ασία Τουρκία Kayseri\nΑεροπορικά εισιτήρια Kayseri\nΒρες φθηνά αεροπορικά εισιτήρια για Kayseri, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Kayseri. Οι πιο φθηνές πτήσεις για Kayseri γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Kayseri. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Kayseri καθώς και τα τακτικά δρομολόγια όλων των αεροπορικών εταιρειών για Kayseri με πτήσεις όλη την διάρκεια του χρόνου. Απευθείας πτήσεις για Kayseri ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Kayseri συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Kayseri. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Kayseri, αεροπορικές εταιρείες που πραγματοποιούν πτήσεις για Kayseri, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Kayseri.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Kayseri και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΔημοφιλείς προορισμοί προς Kayseri\nΟι πόλεις από τις οποίες αναζητούν περισσότερο πτήσεις προς Kayseri\nKayseri από Κωνσταντινούπολη\nKayseri από Αθήνα\nΠρόγνωση καιρού για Kayseri


Samsun Amazon Heykeli (Τουρκία) - Κριτικές - TripAdvisor\nSamsun Amazon Heykeli: Εστιατόρια στην περιοχή\nΔραστηριότητες κοντά σε: Samsun Amazon Heykeli\nSamsun Amazon Heykeli - Κριτικές\nΝο 7 από 31 δραστηριότητες - Samsun\nΥπέροχο μέρος για να επισκεφθείτε και η θέα ήταν καταπληκτική\nΗ παρέα μας visitied το άγαλμα και 2 λιονταριών και τα παιδιά το λάτρεψαν. Βρίσκεται ακριβώς δίπλα στη θάλασσα και η θέα ήταν καταπληκτικό. Μπορείτε επίσης να φτάσετε με ποδήλατο πίσω ή κοντά στο τραμ τόσο πολύ εύκολη. Πολύ κρύο\nΤο δισκοπρίονο τυχαίο!\nΑυτό ήταν ένα μέρος δεν ήξερα ότι ήταν σχετικά με τα κορυφαία αξιοθέατα της Samsun. Ένας φίλος μου και εγώ είχαμε το περπάτημα προς τα κάτω το Amisos hills όταν είδαμε ένα μικρό καφέ στην κορυφή ενός λόφου. Πήγαμε συνολικά, οι πρώτες και τότε ήταν...που είδαμε ότι έλαβε την ανάσα. Πράγματι, πρόκειται για ένα από τα μέρη που πρέπει να επισκεφθείτε αν βρίσκεστε στη Σαμψούντα. Στο sundown έχει την πιο γαλήνιο όταν ο καιρός είναι καλός, οι κυματομορφές και οι λέοντες και μόνο τα πάντα είναι εκπληκτική. Όλοι πρέπει κάποτε να κάνουν μια βόλτα γύρω από εδώ.Περισσότερα\nΤο Amazon Village\nΈχετε πάει ποτέ του Αμαζονίου γυναικών χωριό Samsun; Εάν είστε στη Σαμψούντα, θα πρέπει να επισκεφθείτε, ένα πολύ ωραίο μέρος για να επισκεφθείτε. Το Amazon γυναίκες μόνο για τα θηλαστικά τοξοβολία. Αυτή είναι μια μεγάλη αφοσίωση στην κοινότητα. Μούμια γυναίκα γλυπτά είναι υπέροχη. Είναι ένα...μικρό χωριό για ψυχαγωγία, αλλά σημαίνει πολλά για να νιώσετε το παρελθόν. Κοντά στο χωριό υπάρχει μια τεράστια ζούγκλα του Αμαζονίου γυναίκα άγαλμα στη μέση του δύο μεγάλα lion άγαλμα. Ένα καλό μέρος για να ξεφύγετε από τη σημερινή τεχνολογία, την κίνηση και τη φασαρία και συλλέξτε το ρυθμό του παρελθόντος.Περισσότερα\nΤο WOW θα πρέπει να δούμε ότι\nSamsun ένα από το υπέροχο μέρος που πρέπει να επισκεφθείτε το όταν είστε στην Τουρκία αυτό το πανέμορφο μέρος είναι η ειρήνη από το Paradise είναι πολύ μεγάλη έκταση μπορεί να κάνουν μπάρμπεκιου στο χώρο και επισκεφθείτε το μουσείο Amazon αγωνιστές των γυναικών στο εσωτερικό...του τεράστιου Lion MonumentΠερισσότερα\nΕξαιρετικό Open Air Museum για Amazon\nΠρόκειται για μια εξαιρετική τοποθεσία και καλή ιδέα να εμφάνιση του Αμαζονίου, νομίζω ότι είναι λίγο μικρό μέρος αυτών αλλά καλύτερα από το τίποτα για να κατανοήσετε τη ζωή του Αμαζονίου.\nΈνα εντυπωσιακό εκθεσιακό της τρομακτικό που επιθυμούν οι γυναίκες που φαίνεται να είναι ανίκανα να χαμογελά. Πιθανώς επειδή δεν ήταν πολύ λίγοι άντρες. Ένα πολύ μικρό κόστος εισόδου για ορισμένους τομείς, αλλά αξίζει τον κόπο.\nΔείτε και τα 38 κοντινά ξενοδοχείαΔείτε και τα 247 κοντινά εστιατόριαΔείτε και τα 42 κοντινά αξιοθέατα\nΛάβετε γρήγορα απαντήσεις από το προσωπικό του Samsun Amazon Heykeli και από προηγούμενους επισκέπτες.


Ε883: Καταρρέει της Κίνας η οικονομία! - Vigla\nΕ883: Καταρρέει της Κίνας η οικονομία!\n1. Κι άλλο φεϊκ νιουζ από το στρατόπεδο του προέδρου Τραμπ και δη του προεδρικού Συμβούλου Larry Kudlow ότι, δηλαδή, η οικονομία της Κίνας καταρρέει! Εδώ, κάποιος Κινέζος πρέπει να απαντήσει “You wish” (το εύχεσαι). Διότι πρόκειται για ευχή κι όχι γεγονός.\nΚαλό είναι να προσέξουμε πως το όνομα Trump σχετίζεται με τις έννοιες “ατού, καλύτερο χαρτί” και “τρομπέτα, σάλπισμα”. Μα έχει και συναφείς λέξεις “trumpery” (=φανταχτερά μπιχλιμπίδια και ασήμαντα λόγια). Ακούγεται όμως και ως tramp “αλήτης”. Και ο πρόεδρος και το συνεργείο του ακούγεται και συμπεριφέρεται σαν “αλήτης που σαλπίζει την αναξιοσύνη του”.\nΜα άλλο είναι το θέμα μου σήμερα.\nΚαμιά χώρα δεν μπορεί να έχει αυξανόμενη ανάπτυξη στην οικονομία της εκτός κι αν η φορολογία της είναι μόνο στις αξίες γης (ή της προσόδου) και η Παιδεία της είναι πρώτιστα ηθική για δημιουργία ενάρετων πολιτών.\nΗ Κίνα δεν έχει το πρώτο και ψαχουλεύει στα τυφλά το δεύτερο με τη διδασκαλία του Κομφούκιου.\n2. Ναι. Η ανάπτυξη του ΑΕΠ στην Κίνα έχει σταδιακά πέσει από το 10% (και περισσότερο) το 2010 στο 6,2% για φέτος κι 6% του χρόνου.\nΜα αν το 6,2% και το 6% θεωρηθούν ενδείξεις κατάρρευσης (crumbling), τότε τι καταδείχνει το 2,5% για το 2019 και 2% για το 2020 (αισιόδοξα πριν τον κορωνοϊό!) στις ΗΠΑ; Εκμηδένιση;\nΗ απλή αλήθεια είναι πως παρότι στην Κίνα η ανάπτυξη έχει επιβραδυνθεί (και μάλλον θα πέσει πολύ περισσότερο με την πανδημία), ένα 6% ή έστω 4% είναι πολύ καλό νούμερο.\nΗ παγκόσμια ανάπτυξη για το 2019 σύμφωνα με το ΔΝΤ ήταν 3,2%. Τα νούμερα για την ανάπτυξη στην Κίνα είναι πολύ καλά, λοιπόν. Ενώ το 2,3 των ΗΠΑ είναι κατώτερο. Και το τσουνάμι ανεργίας και γενικής ύφεσης στην Αμερική είναι πιο σαρωτικό από τις περισσότερες αναπτυγμένες χώρες.\nΓιατί άραγε οι σύμβουλοι του Τραμπ δεν ανέφεραν αυτά τα στοιχεία;\n3. Ναι, σίγουρα το κατά κεφαλήν εισόδημα στην Κίνα είναι πολύ χαμηλότερο από αυτό στις ΗΠΑ. Αλλά τα 320 εκμ πληθυσμού στις ΗΠΑ είναι πολύ χαμηλότερα των 1400 εκμ στην Κίνα.\nΚαι τώρα, με τις 130.000+ νεκρών από την πανδημία και τα 50+ εκμ ανέργων (αριθμοί που αυξάνονται), πώς θα είναι η ανάπτυξη του ΑΕΠ στην Αμερική και το κατά κεφαλήν εισόδημα;\nΌσες δεκάδες χιλιάδες πολιτών κι αν θυσιάσει ακόμα η κυβέρνηση του σαλπιστή αλήτη για να προωθηθεί οικονομική ανάπτυξη στις ΗΠΑ, η ύφεση θα είναι τερατώδης.\nΤο ΚΚΚ αντιμετώπισε αποτελεσματικά την οικονομική κρίση του 2009 με διορθωτικές αλλαγές και αναδιαμορφώσεις στην παραγωγή. Δεν θα έχει δυσκολία να επαναλάβει παρόμοια διαδικασία. Η Αμερική έχει δυσκολίες, η Κίνα λιγότερες.\nPrevious article Όταν η Μέρκελ φοβάται τον Μακρόν\nNext article 173. Ταυτότητα: Η Ενωμένη Ευρώπη


Η Ζωή Κέρος δημιουργεί ρούχα που «παντρεύουν» το street art και τη βιωσιμότητα - Instyle GR\n24/11/2021 @ 10:30:16\nΓνωρίζοντας κανείς της νεαρή σχεδιάστρια μόδας Ζωή Κέρος αντιλαμβάνεται αμέσως το πάθος με το οποίο δημιουργεί, σχεδιάζει, ζωγραφίζει πάνω σε υψηλής ποιότητας υφάσματα. Με σπουδές και προϋπηρεσία σε μητροπόλεις της μόδας, αποτυπώνει ηχηρά κοινωνικά μηνύματα σε military jackets και όχι μόνο, άρρηκτα συνδεδεμένα με την κοινωνία, το γυναικείο όραμα και τη δημιουργική αστικότητα.\n«Η αγάπη μου για τη μόδα είναι έμφυτη. Αυτό με ώθησε στο να δημιουργήσω μια δυνατή ομάδα από ζωγράφους, και μαζί δημιουργούμε κάθε μοναδικό κομμάτι της συλλογής με πολύ μεράκι».\nΚάθε κομμάτι made by ZoeK που υπογράφει με την ομάδα της είναι ζωγραφισμένο στο χέρι και συχνά φέρει συνδυασμό διάφορων τεχνικών ζωγραφικής και εικαστικών στοιχείων. Το αποτέλεσμα είναι μοναδικές συλλογές με sustainable υλικά, εμβληματικά τζάκετ και ρούχα που αφυπνίζουν και προκαλούν τη φαντασία μας.\nMilitary τζάκετ ζωγραφισμένο στο χέρι\nΕπαγγελματικά, ήταν πάντα η πρώτη σου επιλογή η μόδα και η ζωγραφική;\nΑπό τότε που θυμάμαι τον εαυτό μου ήμουν μέσα σε υφάσματα, ρούχα και κρεμάστρες λόγω οικογενειακής επιχείρησης που σχετίζεται με τη μόδα. Σπούδασα Οικονομικά και Διοίκηση Επιχειρήσεων στο Μιλάνο και έζησα αργότερα στη Νέα Υόρκη, δύο πρωτεύουσες του στιλ και του αυθεντικού street style. Επομένως, η αγάπη μου για τη μόδα είναι έμφυτη. Αυτό με ώθησε στο να δημιουργήσω μια δυνατή ομάδα από ζωγράφους, και μαζί δημιουργούμε κάθε μοναδικό κομμάτι της συλλογής με πολύ μεράκι.\nΠοιος ο ρόλος του street art στο brand σου;\nΠηγή έμπνευσης του brand είναι το street art. Η τυπογραφία, τα έντονα χρώματα και τα μηνύματα που χρησιμοποιούνται στα γκράφιτι. Η street art μεταφέρει μηνύματα, αποτυπώνει το στίγμα της εποχής και οι δρόμοι γίνονται οι καμβάδες για τα γκράφιτι. Ναι, η πλάτη ενός τζάκετ είναι το προσωπικό γκράφιτι μιας γυναικείας εμφάνισης.\n«Εκανα λοιπόν αποδόμηση του ανδρικού τζάκετ και έδωσα τη θηλυκή εκδοχή του. Κάπως έτσι δημιουργήθηκε ο κορμός του ZoeK brand».\nΤι σε εμπνέει πριν από τη δημιουργία μιας συλλογής;\nΚάθε συλλογή είναι επηρεασμένη από τις τάσεις της μόδας, αλλά κρατώντας πάντα τον χαρακτήρα του brand, ο οποίος είναι δυναμικός αλλά συγχρόνως και πολύ θηλυκός. Η πηγή έμπνευσης έχει ως επίκεντρο τον δυναμισμό αλλά και την εσωτερικότητα που μας χαρακτηρίζει.\nΕχεις σπουδάσει στο Μιλάνο και εργαστεί στη Νέα Υόρκη. Σε κέρδισε όμως η Ελλάδα. Γιατί;\nΗ Ελλάδα είναι πολύ ιδιαίτερη χώρα. Εκτός από τη φυσική της ομορφιά και την ιστορία της, έχει και μια μεγάλη προίκα, την κουλτούρα της. Αυτά είναι στοιχεία τα οποία δεν μπορείς να βρεις στις υπόλοιπες χώρες του κόσμου. Γι’ αυτό κι εγώ, αφού έζησα σε δύο από τις μεγαλύτερες μητροπόλεις της μόδας, αποφάσισα να γυρίσω και να ξεκινήσω το δικό μου brand στη χώρα που αγαπώ.\nΤο brand ZoeK ξεχωρίζει και για τα ιδιαίτερα τζάκετ στις συλλογές του. Πώς αποφάσισες να ασχοληθείς με το συγκεκριμένο κομμάτι;\nΤο στρατιωτικό τζάκετ είναι ένα «εργαλείο» που κατά τη γνώμη μου πρέπει να υπάρχει στην γκαρνταρόμπα κάθε γυναίκας, παρόλο που στο μυαλό μας μέχρι σήμερα είναι ένα καθαρά ανδρικό κομμάτι. Εκανα λοιπόν αποδόμηση του ανδρικού τζάκετ και έδωσα τη θηλυκή εκδοχή του. Κάπως έτσι δημιουργήθηκε ο κορμός του ZoeK brand. Κάθε κομμάτι είναι ζωγραφισμένο ή κεντημένο στο χέρι και κάθε γυναίκα που το φοράει νιώθει ότι ξεχωρίζει.\nΤο στοιχείο της βιωσιμότητας είναι άρρηκτα συνδεδεμένο με τις δημιουργίες σου. Τι σημαίνει για σένα «βιώσιμη μόδα»;\nΦτιάχνω κάτι σήμερα που φροντίζει το αύριο. Η βιωσιμότητα είναι βασική αξία του brand από τότε που ξεκίνησε. Η παραγωγή γίνεται στην Ελλάδα, το μεγαλύτερο ποσοστό των πρώτων υλών είναι φυσικής και ελληνικής προέλευσης και τα επιμέρους κομμάτια από την παραγωγή των τζάκετ, βάσει του upcycling mindset, χρησιμοποιούνται για τα limited αξεσουάρ που πλαισιώνουν κάθε συλλογή. Βεβαίως, η ίδια η δημιουργία ενός τζάκετ είναι χειροποίητη, με μηδενική επιβάρυνση στο περιβάλλον. Είναι σημαντικό να νιώθουμε και να πράττουμε ως μέρος ενός πολύτιμου συνόλου.\nΤι ακριβώς αντιπροσωπεύουν τα θέματα που ζωγραφίζεις και τα κεντήματα που βάζεις;\nΤα σχέδια των τζάκετ είναι εμπνευσμένα από την καθημερινότητα της εποχής που ζούμε. Για παράδειγμα, την καλοκαιρινή συλλογή ολοκληρώνει η 1821_The Tribute Collection με 5 επετειακά εμβληματικά τζάκετ, φόρος τιμής στον εορτασμό των 200 χρόνων της απόλυτης ιδέας της Επανάστασης. Με το BLM (Black Lives Matter) έγιναν δύο exclusive jackets που ήταν αφιερωμένα σε αυτό, για το pride month δημιουργήσαμε ένα Τ-shirt από οργανικό βαμβάκι με κεντημένο το ουράνιο τόξο, που είναι το σήμα κατατεθέν για τον συγκεκριμένο μήνα. Ετσι λοιπόν μπορούμε να πούμε ότι οι συλλογές είναι πάντα επίκαιρες.\n«Η παραγωγή γίνεται στην Ελλάδα, το μεγαλύτερο ποσοστό των πρώτων υλών είναι φυσικής και ελληνικής προέλευσης και τα επιμέρους κομμάτια από την παραγωγή των τζάκετ, βάσει του upcycling mindset, χρησιμοποιούνται για τα limited αξεσουάρ που πλαισιώνουν κάθε συλλογή».\nΤι διαφορετικό προβάλλει η S/S 2021 συλλογή σας, New World;\nΤα τζάκετ, ο πυρήνας του brand, σε κλασικές και γήινες αποχρώσεις, όπως το χακί, το μπεζ, το μαύρο και το denim, θα αποτελέσουν διαχρονική επένδυση για την γκαρνταρόμπα κάθε γυναίκας. Η σειρά εμπλουτίζεται φέτος με resort wear, tops και T-shirts και διάφορα αξεσουάρ, σχεδιασμένα πάντα σύμφωνα με το ύφος και το concept του label. Ολα αυτά μπορούν να κάνουν έναν mix & match συνδυασμό για ένα εμβληματικό look!\nΣε ποιον τύπο γυναίκας απευθύνεσαι;\nΣε κάθε γυναίκα που έχει αυτοπεποίθηση, δυναμισμό και στυλ.\nΕίναι τελικά έτοιμη η ελληνική αγορά για καινοτόμες ιδέες στον χώρο της μόδας;\nΟταν έχεις ένα brand το οποίο βασίζεται σε ένα συγκεκριμένο concept και εξελίσσεται, τότε πιστεύω ότι οι Ελληνες καταναλωτές σε στηρίζουν πάντα, γιατί εκτιμούν το διαφορετικό που τους παρουσιάζεις.\nΑν έπρεπε να χαρακτηρίσουμε την αισθητική σου ως σχεδιάστριας, ποιες λέξεις θα ήταν οι σωστές;\nΘέλω να φοράω ό,τι με εκφράζει και με αυτήν τη φιλοσοφία σχεδιάζω για κάθε γυναίκα. Εκείνο που θεωρώ ότι με χαρακτηρίζει είναι η απλότητα με άποψη και με έντονα συναισθήματα.\nΠοια είναι τα μελλοντικά σου σχέδια εντός κι εκτός συνόρων;\nΗ εξέλιξη και η αναγνωρισιμότητα του brand. Θα ήθελα κάθε γυναίκα να έχει ένα ZoeK τζάκετ που την εκφράζει.\nΦωτογραφία Νίκος Μαλιάκος\nINSTYLE ΣΥΝΕΝΤΕΥΞΗ SUSTAINABLE FASHION THINK GREEN zoek ζωη κερος σχεδιάστρια μόδας


Αποκτήστε το OnePlus 9R 8GB+128GB με το κουπόνι: BGec2fd2 στα 399€ από το Banggood – με EU Priority Line χωρίς τελωνείο. Το Shipping Insurance είναι προαιρετικό.\nΑποκτήστε το OnePlus 9R 8GB+256GB με το κουπόνι: BG25223e στα 416€ από το Banggood – με EU Priority Line χωρίς τελωνείο. Το Shipping Insurance είναι προαιρετικό.\nΑποκτήστε το OnePlus 9R 12GB+256GB με το κουπόνι: BG392bb0 στα 433€ από το Banggood – με EU Priority Line χωρίς τελωνείο. Το Shipping Insurance είναι προαιρετικό.\nPrevious post Xiaomi Mi 11 Lite: νέο κουπόνι, νέα δυνατή προσφορά για το best seller!


Πρεμιέρα με το... αριστερό για Ολυμπιακό | Offsite | Ειδήσεις, Κύπρος, Πολιτική, Απόψεις\nΠρεμιέρα με το... αριστερό για Ολυμπιακό\n12/09/2017 - 23:58\nΟ Ολυμπιακός δέχτηκε γκολ από τα... αποδυτήρια, βρέθηκε στο 0-2 από ένα λάθος στο κέντρο και κινδύνεψε με βαριά ήττα, καταφέρνοντας να... μαζέψει το σκορ στο τέλος (3-2), αλλά όχι και να σώσει κάτι από την πρεμιέρα του στο Champions League.\nΉταν μία βραδιά που λίγο έλλειψε να εξελιχθεί στον απόλυτο εφιάλτη, όμως ο Ολυμπιακός στο τέλος είχε Πάρντο και πήγε ακόμα και να πάρει την ισοπαλία. Ένας Ολυμπιακός με κακό προπονητικό πλάνο (σ.σ. με τον Χάσι να κατεβάζει την ομάδα του πολύ πιο επιθετικά από το αναμενόμενο αλλά και τρία δεκάρια, Μάριν, Οφόε και Φορτούνη) αλλά και ένα... εφιαλτικό α' μέρος είδε την Σπόρτινγκ να του βάζει γρήγορα δύο γκολ, να προσθέτει ακόμα ένα πριν το τέλος του και να έχει και δύο δοκάρια στην πρεμιέρα του Champions League. Η είσοδος του Πάρντο άλλαξε τα δεδομένα της αναμέτρησης με τον Κολομβιανό να βάζει στο τέλος δύο γκολ και τον Ολυμπιακό να κυνηγά την ισοπαλία στις καθυστερήσεις. Το τελικό 2-3 δεν είναι καλό για τον πειραϊκό σύλλογο αλλά τουλάχιστον έβγαλε ένα νεύρο και μία αντίδραση στο τέλος.\nΜΕ ΜΑΡΙΝ ΚΑΙ ΦΟΡΤΟΥΝΗ Ο ΧΑΣΙ, ΠΩΣ ΞΕΚΙΝΗΣΕ Η ΣΠΟΡΤΙΝΓΚ\nΟ Χάσι έκανε την μίνι... έκπληξή του επιλέγοντας ένα σχήμα με Φορτούνη και Μάριν. Κίπερ ο Καπίνο, τετράδα άμυνας με Ομάρ, Ένγκελς, Ρομαό και Φιγκέϊρας, άξονας με Ζιλέ και Οτζίτζα Οφόε και πίσω από τον φορ Τζούρτζεβιτς οι Μάριν, Καρσελά και Φορτούνης. Σε σχηματισμό 4-2-3-1 που γινόταν και 4-4-1-1.\nΑπό την άλλη η Σπόρτινγκ είχε και αυτή... ανατροπές ως την βασική 11άδα της. Πατρίτσιο ο κίπερ, τετράδα άμυνας με Πιτσίνι, Κόατες, Ματιέ και Σίλβα και κέντρο με Μπατάλια και Γουίλιαμ Καρβάλιο. Έξω δεξιά ο Μάρτινς και έξω αριστερά ο Ακούνια και μπροστά οι Ντουμπιά και Φερνάντες. Λογική 4-4-2 από Ζέσους δίχως Ντοστ μπροστά αλλά όχι πάντα. Ο Φερνάντες έπαιζε και πιο πίσω και όποτε χρειαζόταν έξτρα βοήθεια στην επίθεση ανέβαινε πιο ψηλά.\nΣΟΚ ΜΕ ΝΤΟΥΜΠΙΑ ΣΤΟ ΔΕΥΤΕΡΟ ΛΕΠΤΟ, 0-2 ΜΕ ΖΕΛΣΟΝ ΚΑΙ ΔΥΟ ΔΟΚΑΡΙΑ Η ΣΠΟΡΤΙΝΓΚ!\nΗ Σπόρτινγκ σόκαρε τον Ολυμπιακό μόλις στο πρώτο λεπτό από εκτέλεση φάουλ και κεφαλιά Ντουμπιά με τον Ένγκελς να τον έχει χάσει και τον Καπίνο να μην προλαβαίνει να βγει σωστά. Κάκιστη αντίδραση άμυνας και κίπερ σε αυτήν την φάση για να βγει το 0-1. Ο Ακούνια ήταν ο παίκτης που εκτέλεσε το φάουλ.\nΠριν καλά καλά μπορέσει να συνέλθει ο Ολυμπιακός ήρθε από λάθος του Οτζίτζα Οφόε το 0-2. Η μπάλα πήγε στον Ντουμπιά την έβγαλε στον Ζέλσον Μάρτινς που έκανε ιδανικό πλασέ καθώς ήταν μόνος του απέναντι στον Καπίνο για να σκοράρει στο 13'. Στο 18' ο Μπρούνο Φερνάντες είχε δοκάρι σε σουτ του και η κατάσταση έδειχνε πολύ άσχημη για τον Ολυμπιακό. Στο 23' ο Κόατες βγήκε τετ α τετ για να αποκρούσει με το πόδι ο Καπίνο.\nΣτο 26' ο Οφόε έκανε μία ωραία κίνηση και ντρίμπλα και το πρώτο σουτ με απειλή για Ολυμπιακό που πέρασε έξω. Στο 27' ο Φιγκέϊρας πάσαρε στον Καρσελά που σούταρε λίγο άουτ. Στο 31' ο Μάριν έσπασε ωραία την μπάλα σε Φορτούνη που έκανε το σουτ με τον Πατρίτσιο να μπλοκάρει αρκετά εύκολα όμως. Στο 35' ο Φιγκέϊρας βρήκε τον Καρσελά που πήρε μία κεφαλιά η οποία δεν απείλησε ιδιαίτερα την αντίπαλη εστία. Στο 40' η Σπόρτινγκ είχε και άλλο δοκάρι σε αντεπίθεσή της με τον Ζέλσον. Στην αμέσως επόμενη φάση ο Ολυμπιακός έφτασε κοντά στο γκολ από μπαλιά από πλάγια θέση αλλά στάθηκε και άτυχος.\nΤΟ 0-3 ΣΤΟ 43' ΜΕ ΜΠΡΟΥΝΟ ΦΕΡΝΑΝΤΕΣ, ΑΠΟΓΟΗΤΕΥΣΗ ΤΟΥ ΚΟΣΜΟΥ ΚΑΙ ΑΠΟΔΟΚΙΜΑΣΙΕΣ\nΣτο 43' μία μπαλιά στην πλάτη της άμυνας του Ολυμπιακού έφτασε στον Μπρούνο Φερνάντες που από κοντά την έστειλε στο σώμα του Καπίνο και από εκεί στα δίχτυα. Η λήξη του α' μέρους βρήκε μερίδα του κόσμου να αποδοκιμάζει και γενικά να υπάρχει απογοήτευση. Ο Ολυμπιακός στο πρώτο 45λεπτο έκανε με διαφορά ένα από τα χειρότερα ημίχρονά του στην Ευρώπη και ήταν σαν να μην μπήκε στον αγωνιστικό χώρο απέναντι σε μία καταιγιστική Σπόρτινγκ.\nΖΝΤΙΕΛΑΡ ΑΝΤΙ ΦΟΡΤΟΥΝΗ Ο ΧΑΣΙ ΚΑΙ ΠΡΟΣΠΑΘΕΙΑ ΓΙΑ ΠΙΕΣΗ ΑΛΛΑ...\nΟ Χάσι από τον πάγκο έκανε την πρώτη του κίνηση στο 46' για να βάλει τον Ζντιέλαρ στην θέση του Φορτούνη. Στο 62ο λεπτό ο Ολυμπιακός θέλησε να βγάλει πίεση και έχασε ευκαιρία με τον Τζούρτζεβιτς με τον Κοάτες να κόβει την μπάλα πριν αυτή μπει στα δίχτυα. Στο 63' ο Εμενίκε - που είχε μπει αλλαγή - έκλεψε ψηλά την μπάλα και είχε ένα σουτ που βρήκε κόντρα και πήγε κόρνερ. Η Σπόρτινγκ από ένα σημείο και έπειτα ήθελε να κάνει κυρίως διαχείριση δυνάμεων.\nΔΟΚΑΡΙ Ο ΝΤΟΣΤ, ΓΚΟΛ Ο ΠΑΡΝΤΟ ΜΕ ΤΡΟΜΕΡΗ ΕΝΕΡΓΕΙΑ ΚΑΙ ΜΕΤΑ 2-3 ΑΠΟ ΤΟΝ ΚΟΛΟΜΒΙΑΝΟ\nΣτο 88' ο Ντοστ είχε δοκάρι με κεφαλιά μετά από κόρνερ, όμως ένα λεπτό μετά ο Πάρντο με τρομερή ατομική ενέργεια και ντρίμπλα και ωραία τελική με σουτ μείωσε από πλάγια θέση σε 3-1. Στο 2ο λεπτό των καθυστερήσεων ο Πάρντο είχε και ένα γκολ με προβολή από κοντά και εκεί που ο Ολυμπιακός πήγαινε για βαριά ήττα έδειξε μία αντίδραση με το 2-3.\nOλυμπιακός: Καπiνο, Ομάρ, Ρομαό, Ένγκελς, Φιγκέιρας, Ζιλέ, Οτζίτζα, Φορτούνης, Καρσελά, Μάριν, Τζούρτζεβιτς.\nΣπόρτινγκ Λισσαβώνας: Ρουί Πατρίσιο, Πιτσίνι, Κοάτες, Ματιέ, Χόναταν Σίλβα, Ουίλιαμ Καρβάλιο, Μπατάγλια, Ζέλσον Μαρτίνς, Μπρούνο Φερνάντες, Ακούνια, Ντουμπιά.\nΔιαιτητής: Viktor Kassai (HUN)\nΒοηθοί: György Ring (HUN), Vencel Tóth (HUN)\nΤρόοδος:Μόνο με αντιολισθητικές σ' αυτούς τους δρόμους 17/01/2018 - 07:13\nΚύπρος: Σεξουαλική παρενόχληση με βίντεο αισχρού περιεχομένου 17/01/2018 - 07:05


Aριστερά και (σοσιαλιστική) κοινωνία | Η Εφημερίδα των Συντακτών\nΑς παλέψουμε να διατηρήσουμε υγιή τον νου και το σώμα και εδώ είμαστε και ας είμαστε έμπλεοι θετικών συναισθημάτων προς τη νέα αριστερή μας κυβέρνηση. Θα κοιτάξει με προσοχή τούτη η κυβέρνηση την πάσχουσα κοινωνία;\nΟι διαδικασίες οι μετεκλογικές είναι -δυστυχώς- οι ίδιες. Οχι ότι «άλλαξε ο Μανωλιός και φόρεσε τα ρούχα του αλλιώς», όχι, αλλά η πιστή αντιγραφή του αντιπροσωπευτικού πολιτικού συστήματος κουράζει λίγο. Το ότι ορκιζόμαστε πολιτικά και όχι θρησκευτικά δεν σκοτίζει πολλούς, έχει συμβολικό κυρίως και όχι ουσιαστικό χαρακτήρα. Ο ενθουσιασμός δεν είναι μέγας, ίσως διότι πολλοί γνωρίζουν ότι ο σοσιαλισμός είναι αλλού και όχι στη μικρούτσικη Ελλάδα των υπερβολών και της ρητορικής τέχνης.\nΙδια κι απαράλλαχτη με το παρελθόν η ακολουθούμενη συμπεριφορά των αντιπροσώπων του έθνους, παρότι δεν παρέλειψαν ποτέ να πουν οι νικητές ότι έχουν αριστερή συνείδηση. Ουδείς πιστεύει πλέον σε σοσιαλιστικά ιδεώδη, σε αριστερές ριζοτομές, ελάχιστοι είναι ο ψηφοφόροι με μαρξικές καταβολές. Ας συναποφασίσουμε ότι έτσι θα πορευτούμε, με λειψή ιδεολογική κατάρτιση, αλλά με προσήλωση εκ μέρους των κυβερνώντων στις ανάγκες της κοινωνίας. Και ας ελπίσουμε ότι θα βρεθεί κάποια άκρη. Κάπως ισχνά όλα τούτα για μια συνάντηση με την Ιστορία, αλλά τι να κάνουμε;\nΑντιπαρερχόμαστε επίσης όλους εκείνους, πολίτες, συναδέλφους και λοιπούς, που σπεύδουν από την πρώτη κιόλας μέρα να δηλώσουν την υποστήριξή τους προς τη νέα κυβέρνηση παρ’ ότι δεν τους το επιτρέπει ο ιδεολογικός τους εξοπλισμός ή κάποια καταγωγική συμπάθεια. Είναι οι συνήθεις ρακοσυλλέκτες πεθαμένων δικών τους κόμπλεξ. Κόμπλεξ: γεμάτη, χυμώδης λέξη παρ’ ότι ξενόφερτη. Αφορά όλους: αλαζόνες, γλείφτες, κομπάρσους, πρωταγωνιστές· εθελόδουλους, τι κρίμα.\nΠάμε, λοιπόν, γι’ άλλα, ακόμη κι αν δεν πιστεύουμε στη λυσιτέλεια των επαναστατικών πομφολύγων και κλασαυχενιστικών ρητορειών. Εδώ είμαστε, για τουλάχιστον -έτσι έχουν αποφανθεί οι ειδικοί της πολιτικής- εκατό ημέρες. Κλείνοντας τα μάτια αλλά όχι το γόνυ, σιωπώντας αλλά όχι δαγκώνοντας τη γλώσσα μας. Η αγάπη και η φιλία (και ο έρωτας) μπορούν να εισχωρήσουν στη νέα κυβέρνηση και ας κραυγάζουν οι Ευρωπαίοι δανειστές απαιτώντας πίσω τα δάνειά τους. Προέχει η συνοχή της ελληνικής κοινωνίας, η επαναπόκτηση της ελάχιστης αξιοπρέπειας (κομμάτι δύσκολο, αλλά ας το προσπαθήσουμε, ακόμη και με την υποστήριξη του κόμματος του Καμμένου...).\nΚατά τ’ άλλα το ενδιαφέρον ελκύει, για πολλοστή φορά, η σύνθεση της νέας κυβέρνησης. Το μικρό υπουργικό συμβούλιο εντυπωσιάζει, αρκεί να μη στελεχωθεί από αναρίθμητους υφυπουργούς, γενικούς γραμματείς, παρατρεχάμενους και λοιπούς καιροσκόπους, που αξιώνουν να εξαργυρωθούν προηγούμενες υπηρεσίες τους προς το αριστερό κόμμα. Εντάξει, δεν είναι όλοι ίδιοι, τι γίνεται όμως όταν το πολιτικό σύστημα παραμένει ανέγγιχτο; Θα αλλαχτεί η δομή του, η ιεραρχία του, η πρωταρχία του κράτους; Ας συνέλθουμε, τουλάχιστον οι δύσπιστοι...\nΚαι να, βρεθήκαμε στην επόμενη (ιστορική) μέρα. Μπας και άλλαξε ο ρους της Ιστορίας και δεν το πήραμε χαμπάρι; Ποιος ξέρει... Ας παλέψουμε να διατηρήσουμε υγιή τον νου και το σώμα και εδώ είμαστε και ας είμαστε έμπλεοι θετικών συναισθημάτων προς τη νέα αριστερή μας κυβέρνηση. Θα κοιτάξει με προσοχή τούτη η κυβέρνηση την πάσχουσα κοινωνία; Θα δώσει σημασία στα συνεργατικά κινήματα; Θα ακούσει την κραυγή της σιωπής των περιθωριακών, των περιθωριοποιημένων; Θα βάλει -θεσμικά- την κοινωνία στο προσκήνιο;


Γιατί δεν θα μπορέσουμε ποτέ να κατασκευάσουμε έναν εγκέφαλο σε έναν υπολογιστή - Εναλλακτική Δράση\nΕγκέφαλος, Επιστήμη και Τεχνολογία\nΠρος το παρόν, ο «εγκέφαλος ως υπολογιστής» παραμένει απλώς μια μεταφορά.\nΟι άνθρωποι συχνά περιγράφουν τον εγκέφαλο ως υπολογιστή, σαν οι νευρώνες να είναι υλικό και το μυαλό λογισμικό. Αλλά αυτή η μεταφορά είναι λανθασμένη. Ένας υπολογιστής κατασκευάζεται από στατικά μέρη, ενώ ο εγκέφαλός μας συνεχώς επανασυνδέεται καθώς μεγαλώνουμε και μαθαίνουμε.\nΈνας υπολογιστής αποθηκεύει πληροφορίες σε αρχεία που ανακτώνται με ακρίβεια, αλλά ο εγκέφαλος δεν αποθηκεύει πληροφορίες με καμία κυριολεκτική έννοια. Η μνήμη μας είναι μια συνεχής κατασκευή από ηλεκτρικές ώσεις και χημικές ουσίες που στροβιλίζονται, και η ίδια μνήμη μπορεί να επανασυναρμολογηθεί με διαφορετικούς τρόπους σε διαφορετικές χρονικές στιγμές.\nΟι εγκέφαλοι κάνουν επίσης κάτι πολύτιμο που οι υπολογιστές σήμερα δεν μπορούν να κάνουν. Ένας υπολογιστής μπορεί να εκπαιδευτεί μέσω χιλιάδων φωτογραφιών να αναγνωρίζει μια πικραλίδα ως φυτό με πράσινα φύλλα και κίτρινα πέταλα. Εσείς, όμως, μπορείτε να κοιτάξετε μια πικραλίδα και να καταλάβετε ότι αυτό το φυτό έχει διαφορετική σημασία σε διαφορετικές καταστάσεις. Μια πικραλίδα στον λαχανόκηπό σας είναι ζιζάνιο, αλλά σε μια ανθοδέσμη από το παιδί σας, είναι ένα απολαυστικό λουλούδι. Μια πικραλίδα σε μια σαλάτα είναι φαγητό, αλλά οι άνθρωποι καταναλώνουν πικραλίδες και ως φυτικά φάρμακα.\nΜε άλλα λόγια, ο εγκέφαλός σας κατηγοριοποιεί αβίαστα τα αντικείμενα με βάση τη λειτουργία τους και όχι μόνο με βάση τη φυσική τους μορφή. Ορισμένοι επιστήμονες πιστεύουν ότι αυτή η απίστευτη ικανότητα του εγκεφάλου, που ονομάζεται ad-hoc κατασκευή κατηγοριών, μπορεί να είναι θεμελιώδης για τον τρόπο λειτουργίας του εγκεφάλου.\nΕπίσης, σε αντίθεση με έναν υπολογιστή, ο εγκέφαλός σας δεν είναι ένα μάτσο εξαρτήματα σε μια άδεια θήκη. Ο εγκέφαλός σας κατοικεί σε ένα σώμα, έναν πολύπλοκο ιστό συστημάτων που περιλαμβάνει πάνω από 600 μύες σε κίνηση, εσωτερικά όργανα, μια καρδιά που αντλεί 7.500 λίτρα αίματος την ημέρα, και δεκάδες ορμόνες και άλλες χημικές ουσίες, οι οποίες πρέπει να συντονίζονται, συνεχώς, για να χωνεύουν την τροφή, να αποβάλλουν τα απόβλητα, να παρέχουν ενέργεια και να καταπολεμούν τις ασθένειες.\nΗ πιο σημαντική εργασία του εγκεφάλου μας είναι να ρυθμίζει τα συστήματα του σώματός μας, ώστε να παραμείνουμε ζωντανοί και όχι μόνο. Αυτός είναι πιθανώς ένας σημαντικός λόγος που ο εγκέφαλος εξελίχθηκε εξαρχής. Με την πάροδο εκατοντάδων εκατομμυρίων ετών, τα σώματα των ζώων έγιναν πολύπλοκα, με δεκάδες συστήματα προς εξισορρόπηση, και χρειάζονταν έναν κεντρικό ελεγκτή για να μεταφέρει το αίμα, το νερό, το αλάτι, το οξυγόνο και άλλους σωματικούς πόρους για την επιβίωση.\nΟ εγκέφαλος χρειάζεται ένα σώμα\nΟ έλεγχος του σώματός μας από τον εγκέφαλό μας βρίσκεται στον πυρήνα της νοητικής μας δραστηριότητας. Κάθε σκέψη που κάναμε, κάθε έννοια που μάθαμε, κάθε συναίσθημα που βιώσαμε και κάθε τι που είδαμε, ακούσαμε, μυρίσαμε, δοκιμάσαμε ή αγγίξαμε περιλαμβάνει δεδομένα σχετικά με την κατάσταση του σώματός μας.\nΑν θέλουμε έναν υπολογιστή που να σκέφτεται, να αισθάνεται, να βλέπει ή να ενεργεί όπως εμείς, πρέπει να ρυθμίζει ένα σώμα – ή κάτι σαν σώμα – με μια πολύπλοκη συλλογή συστημάτων που πρέπει να διατηρεί σε ισορροπία για να συνεχίσει να λειτουργεί, και με αισθήσεις για να κρατά αυτή τη ρύθμιση υπό έλεγχο. Οι σημερινοί υπολογιστές δεν λειτουργούν με αυτόν τον τρόπο, αλλά ίσως κάποιοι μηχανικοί μπορέσουν να επινοήσουν κάτι που να μοιάζει αρκετά με ένα σώμα ώστε να παρέχει αυτό το απαραίτητο συστατικό.\nΠρος το παρόν, ο «εγκέφαλος ως υπολογιστής» παραμένει απλώς μια μεταφορά. Οι μεταφορές μπορεί να είναι θαυμάσιες για την εξήγηση πολύπλοκων θεμάτων με απλούς όρους, αλλά αποτυγχάνουν όταν οι άνθρωποι αντιμετωπίζουν τη μεταφορά ως εξήγηση. Οι μεταφορές παρέχουν την ψευδαίσθηση της γνώσης.


Τι είναι ευτυχία· οι συγκλονιστικοί ύμνοι των αγγέλων αλλά και των πεφωτισμένων θνητών προς τον Θεό! Μέρος 16ο – Ευαγγελάτος Γεώργιος\nΓέροντας Γεώργιος τα είπε όλα: ”Οι Έλληνες οφείλουν να έχουν πλήρη επίγνωση των Γραφών”\nΦαντάζεσθε εκείνο το χειμωνιάτικο βράδυ γύρω από το στάβλο της Βηθλεέμ τι φοβερά κι ασυνήθιστα γεγονότα λάβαιναν χώρα; Η Γραφή αναφέρει: «Και είπεν ο άγγελος στους ποιμένες οι οποίοι ήσαν αγραυλούντες φυλάσσοντες το ποίμνιό τους: μη φοβείσθε· ευαγγελίζομαι υμίν χαράν μεγάλη ήτις έσται παντί τω λαώ ετέχθη υμίν σήμερον σωτήρ, ος εστί Χριστός Κύριος. Και εξαίφνης εγένετο συν τω αγγέλω πλήθος στρατιάς ουρανίου αινούντων τον Θεόν και λεγόντων· ΔΟΞΑ ΕΝ ΥΨΙΣΤΟΙΣ ΘΕΩ ΚΑΙ ΕΠΙ ΓΗΣ ΕΙΡΗΝΗ ΕΝ ΑΝΘΡΩΠΟΙΣ ΕΥΔΟΚΙΑ». (Λουκάς κεφ..2, στ.8 έως 14).\nΦαντάζεσθε τι ρίγη συγκίνησης προκάλεσαν οι ύμνοι των αγγέλων; Τι υπέρτατο συναίσθημα ευτυχίας μπορεί να διακατέχει ακόμη και τους πιο αμόρφωτους ταπεινούς βοσκούς από τους αγγελικούς ύμνους;\nΠοια υπέρτατη ευτυχία μπορεί να υπάρξει από τις θεϊκές δονήσεις τις μουσικής θείας ή ανθρώπινης;\nΌποιοι μεμυημένοι έχουν γνώση του ορατορίου των Χριστουγέννων του Ι.Σ. Μπαχ (https://www.youtube.com/watch?v=zpaNo4mWRBE) των κατά Ματθαίων παθών του ιδίου Ι.Σ. Μπαχ, (https://www.youtube.com/watch?v=Xdl0m1v5el8&t=623s), του Requiem του Βόλφγκαγκ Αμεδέους Μότσαρτ (https://www.youtube.com/watch?v=-1DsJ5YQr5s), του Μεσσία του Γκιόργκ Φρίντριχ Χέντελ, (https://www.youtube.com/watch?v=JH3T6YwwU9s), την πανηγυρική συναυλία, Missa Solemnis του Λούντβιχ Βαν Μπετόβεν, (https://www.youtube.com/watch?v=obwyxYmSJ3g&t=3557s), του Stabat Matter του Pergolesi, (https://www.youtube.com/watch?v=qzOmPUu-F_M), του Ορατορίου του Πάσχα και πάλι του Ιωάννη Σεβαστιανού Μπαχ, (https://www.youtube.com/watch?v=a5ICH1gK5fQ), ή τις θεϊκές καντάτες του, (https://www.youtube.com/watch?v=CwGWocp80-o), τα Εγκώμια της Ορθόδοξης Εκκλησίας μας, το «Ἱδού ο Νυμφίος έρχεται», «τον χιτώνα Σου βλέπω», «ο αναβαλλόμενος το φως ως ιμάτιον», το «έρραναν τον τάφον», το «Χριστός Ανέστη», «το Φωτίζου, φωτίζου Ιερουσαλήμ», το «Πάσχα ιερόν ημίν σήμερον αναδέδεικται», το Φως ιλαρόν»», τα «Αινείτε», τα «Σε Υμνούμεν», και πλήθος άλλων καταπληκτικών βυζαντινών συνθέσεων ασφαλώς αναρωτιούνται, «είναι δυνατόν να εμπνεύστηκαν αυτούς τους μεγαλειώδους ύμνους – συνθέσεις οι διάσημοι αυτοί μελωδοί-συνθέτες χωρίς τον φωτισμό και τη μεσολάβηση του Αγίου Πνεύματος;»\nΕυτυχία είναι να συντονίζεσαι με το θείο εν χορδαίς και οργάνοις.!\nΚΑΛΟ ΠΑΣΧΑ και ΧΡΙΣΤΟΣ ΑΝΕΣΤΗ!\nεκκλησία, Θρησκευτική πίστη, Πνευματικός πολιτισμός


Ο «Γολγοθάς» ενός ασφαλισμένου στο ΙΚΑ\nΠρώτη καταχώρηση: Σάββατο, 2 Ιουλίου 2011, 12:19\nΤην απίστευτη ταλαιπωρία που βιώνει εδώ και περίπου ένα χρόνο, η ίδια και η οικογένειά της, καταγγέλλει στη zougla.gr η Αθηνά Δημητρακοπούλου.\nΕδώ και τέσσερα χρόνια η μητέρα της, Μαρούλα, πάσχει από ηπατική ανεπάρκεια και βρίσκεται στη λίστα αναμονής για μεταμόσχευση. Η οικογένεια Δημητρακοπούλου κατοικεί στον Πειραιά. Μέχρι και τον προηγούμενο Αύγουστο, η 54χρονη ασθενής επισκεπτόταν το Μεταμοσχευτικό Τμήμα Ήπατος του Λαϊκού Νοσοκομείου Αθηνών.\nΑυτό, μέχρι την στιγμή που τους ανακοίνωσαν ότι το Τμήμα αυτό θα έπρεπε να κλείσει γιατί δεν πληρούσε τις προδιαγραφές. Αυτό τουλάχιστον ήταν το επιχείρημα που έλαβαν από το Νοσοκομείο. Εντούτοις, η πραγματική αιτία, σύμφωνα με την καταγγέλλουσα, ήταν η αναγκαιότητα περικοπών, καθώς κάποιοι εργαζόμενοι ήταν απλήρωτοι για περισσότερα από δύο χρόνια…\nΈτσι, λοιπόν, γύρω στον Αύγουστο του 2010, ξεκινά ο «Γολγοθάς» της οικογένειας. Το μόνο τμήμα, όπου η ασθενής θα μπορούσε να κάνει τους επιβεβλημένους προμεταμοσχευτικούς ελέγχους, που θα διαβεβαιώνουν ότι η υγεία της είναι καλή και άρα σε θέση να λάβει μόσχευμα, βρίσκεται στο Ιπποκράτειο Νοσοκομείο της Θεσσαλονίκης.\nΚάθε ένα με ενάμιση μήνα, λοιπόν, η οικογένεια Δημητρακοπούλου, που συντηρείται με το μισθό των 700 ευρώ του πατέρα, καθώς η μητέρα αδυνατεί λόγω υγείας να εργαστεί. Το ίδιο ισχύει και για την κόρη, Αθηνά, η οποία είναι δοσμένη ψυχή τε και σώματι στον αγώνα για την αποκατάσταση της υγείας της γυναίκας που την έφερε στη ζωή.\nΌμως, οι άνθρωποι αυτοί, πέρα από την ταλαιπωρία που υφίστανται, έχουν να αντιμετωπίσουν ένα άδικο σύστημα, που φαίνεται να γυρνάει την πλάτη στα προβλήματα.\nΗ κ. Μαρούλα είναι ασφαλισμένη στο ΙΚΑ. Σύμφωνα με τα όσα καταγγέλλει η κόρη της, παρά το γεγονός ότι ο νόμος 2737/1999 ορίζει ότι οι λήπτες και οι υποψήφιοι λήπτες μοσχεύματος θα πρέπει να αποζημιώνονται για τα έξοδα μετακίνησης, διαμονής και διατροφής, στην περίπτωση που υποχρεούνται να μεταβούν σε άλλη πόλη από αυτή που διαμένουν, όπως ακριβώς δηλαδή συμβαίνει και με την οικογένεια Δημητρακοπούλου, η καταγγέλλουσα τονίζει ότι το ΙΚΑ τους αναγνωρίζει μόνο τα 4/5 των εξόδων μετακίνησης, ενώ βρίσκονται στη δυσάρεστη θέση όλα τα υπόλοιπα έξοδα να τα πληρώνουν μόνοι τους.\nΧαρακτηριστικό είναι ότι η οικογένεια έχει περάσει από επιτροπές του ΙΚΑ, καταθέτοντας αποδείξεις εξόδων που έγιναν στο πλαίσιο των ταξιδιών τους στην συμπρωτεύουσα, οι οποίες απέρριψαν το αίτημα κάλυψης αυτών των δαπανών. Το επόμενο ραντεβού με την επιτροπή είναι για τις 6 Ιουλίου...\nΣα να μην έφτανε, λοιπόν, το γεγονός ότι οι άνθρωποι αυτοί εξαιρούνται των παροχών, τις οποίες απολαμβάνουν οι υπόλοιποι πολίτες που βρίσκονται στη λίστα για μεταμόσχευση, περιμένουν εδώ και 1,5 μήνα για να πάρουν αυτά τα… 4/5 των χρημάτων που δαπάνησαν για να πάνε στη Θεσσαλονίκη. Τους είπαν ότι θα τα παραλάβουν μέσω τράπεζας. Και ακόμα περιμένουν…\nΗ καταγγέλλουσα και κόρη της ασθενούς στέκεται και σε ένα άλλο, πολύ σοβαρό θέμα, το οποίο βίωσε στο Ιπποκράτειο Νοσοκομείο.\nΗ κ. Μαρούλα παρουσίασε ένα πρόβλημα υγείας, απόρροια της ηπατικής ανεπάρκειας, το οποίο απαιτούσε άμεση χειρουργική επέμβαση, καθώς έθετε σε άμεσο κίνδυνο την υγεία της. Εμφάνισε κιρσούς στον οισοφάγο της. Έτσι, στις 12 Απριλίου του 2011 προγραμματίστηκε το πρώτο χειρουργείο, για την πραγματοποίηση του οποίου ήταν απαραίτητη η χρήση ειδικών δακτυλίων για την απολίνωση των κιρσών του οισοφάγου.\nΤο πρώτο χειρουργείο έγινε κανονικά, καθώς τα ιατρικά αυτά υλικά τα διέθετε το ίδιο το Νοσοκομείο. Το πρόβλημα ξεκινά τρεις βδομάδες μετά, όταν η κατάσταση υγείας της ασθενούς καθιστούσε επιβεβλημένο και δεύτερο χειρουργείο. Ούτε λίγο ούτε πολύ, λοιπόν, σύμφωνα με την κ. Δημητρακοπούλου, κοινοποιήθηκε στην οικογένεια ότι θα πρέπει να συνεννοηθούν μόνοι τους με την εταιρεία για την αγορά των υλικών, καθώς η εταιρεία που προμηθεύει το Νοσοκομείο με τα συγκεκριμένα φαρμακευτικά υλικά, η Boston Scientific Ελλάς Α.Ε., δεν τους το παρείχε.\nΔόθηκε, λοιπόν, στην κ. Αθηνά Δημητρακοπούλου το τηλέφωνο ενός εκ των εκπροσώπων της εταιρείας στη Θεσσαλονίκη, με τον οποίο θα έπρεπε να επικοινωνήσει για το τι μέλλει γενέσθαι με τα συγκεκριμένα υλικά.\nΗ συνεργάτιδα, λοιπόν, της εταιρείας της κατέστησε σαφές ότι θα πρέπει η οικογένεια να αγοράσει αυτό το σετ των δακτυλίων, καταβάλλοντας το ποσό των 500 ευρώ. Επεσήμανε δε, ότι αυτή η συνδιαλλαγή θα έπρεπε να γίνει εκτός Νοσοκομείου…\nΣτο άκουσμα και μόνο, η καταγγέλλουσα τονίζει ότι έχασε τη γη κάτω από τα πόδια της. Πεντακόσια ευρώ για μια οικογένεια που συντηρείται από ένα μισθό της τάξης των 700 ευρώ, είναι ένα ποσό δυσβάσταχτο. Πόσο μάλλον όταν το ΙΚΑ δεν μπορούσε να της δώσει απάντηση για το αν αυτό το ποσό θα της το καλύψει και πότε. Η ίδια εταιρεία επέμενε ότι, κατά πάσα πιθανότητα, το ΙΚΑ θα της κάλυπτε το 70% του ποσού αυτού.\nΌμως η κ. Δημητρακοπούλου δεν υπέκυψε σε αυτή την εκβιαστική, όπως χαρακτήρισε, συμπεριφορά της φαρμακευτικής εταιρείας. Και αποφάσισε να διεκδικήσει το δίκιο της, απευθυνόμενη αρχικά στον υφυπουργό Υγείας, Μιχάλη Τιμοσίδη. Μάταια. Τη λύση έδωσε ο διοικητής του Ιπποκράτειου, Γιώργος Χριστιανόπουλος. Όπως αναφέρει η κόρη της ασθενούς, πέντε λεπτά συνομιλίας με το διοικητή του Νοσοκομείου, ήταν αρκετά για να δοθεί λύση στο πρόβλημά της. Έτσι, η μητέρα της μπόρεσε να κάνει το δεύτερο χειρουργείο χωρίς να αναγκαστεί να πληρώσει για τους δακτυλίους.\nΗ zougla.gr επικοινώνησε με το διοικητή του ΙΚΑ, Ροβέρτο Σπυρόπουλο, τον οποίο ενημέρωσε σχετικά με την καταγγελία της κ. Δημητρακοπούλου. Ο κ. Σπυρόπουλος δεσμεύτηκε ότι θα αναλάβει να διερευνήσει την υπόθεση.\nΩς οφείλαμε, επικοινωνήσαμε και με την εταιρεία Boston και ζητήσαμε μια επίσημη απάντηση για τα όσα καταγγέλλονται. Για την ώρα, περιμένουμε…\nΗ κ. Μαρούλα Δημητρακοπούλου είναι ένας άνθρωπος που δίνει μάχη καθημερινά για τη ζωή της. Και μαζί με αυτήν, περισσότεροι από 70 ασθενείς, από όλα τα μέρη της Ελλάδας, αναγκάζονται κάθε μήνα να πηγαίνουν στη Θεσσαλονίκη για προμεταμοσχευτικούς ελέγχους, ελπίζοντας κάθε φορά τα αποτελέσματα να είναι αρκετά καλά ώστε να είναι σε θέση να δεχτούν το μόσχευμα, όταν έρθει η άγια εκείνη ώρα.\nΟι άνθρωποι αυτοί αναμφίβολα ταλαιπωρούνται. Δίνουν μια μάχη. Και παλεύουν για να είναι αξιοπρεπείς. Όταν ένα ολόκληρο σύστημα φαίνεται να είναι εναντίον τους…\nΤελευταία ενημέρωση: Σάββατο, 2 Ιουλίου 2011, 15:05


Το ατίθασο άτι που λέγεται καλάμι και οι θιγμένοι που βγάζουν τα προσωπικά τους στη φόρα! – Oxtapus\nΕπειδή όπως λέμε εδώ στην Ελλάδα “η μπάλα έχει χαθεί” ίσως να πρέπει να βάλουμε ορισμένα πράγματα στη θέση τους, όπως η κοινή λογική επιβάλει:\n•Δεν ενδιαφέρει κανέναν “ποιος τα΄ χει με ποια ή με ποιον”. Ποιος “κοιμάται με ποια ή με ποιον”.\n•Προφανώς γι΄ αυτό και δεν πρέπει τέτοια θέματα να αποτελούν “όπλα” στην πολιτική-κομματική αντιπαράθεση. Δεν τηρείται πουθενά ,όχι μόνο στην Ελλάδα, αλλά αυτό δεν είναι το σωστό…\nΜόνο που αυτά τα αυτονόητα δεν ακυρώνουν σε καμία περίπτωση την υποχρέωση των δημοσίων προσώπων να προσέχουν να μην προκαλούν με τη συμπεριφορά τους. Οι πολιτικοί δε μπορεί να εξαιρούνται απ΄ αυτόν τον κανόνα.\nΔεν είναι δυνατόν να διαφημίζεις κάθε μέρα κουραστικά τις σχέσεις σου με τρόπο που φέρνει στο μυαλό το συγχωρεμένο Στάθη Ψάλτη όταν υποδυόταν το “καμάκι” ή τον ραδιοερασιτέχνη που έκανε αφιερώσεις και μετά να εμφανίζεσαι και ως…θύμα!\nΔεν είναι δυνατόν να διαφημίζεις ότι τηρείς τους κανόνες όπως όλοι οι πολίτες και μετά μόνος σου να “καρφώνεσαι” ότι όλα αυτά είναι στα λόγια.\nΚαι μετά απ΄ όλα αυτά δεν είναι δυνατόν να επιπλήττεις όσους σου ασκούν κριτική επικαλούμενος την προσωπική σου ζωή την οποία ο ίδιος βγάζεις στα “τελάρα της ενημέρωσης”!\nΑυτά τα απλούστατα φαίνεται ότι είναι ακατανόητα για όσους έχουν καβαλήσει το καλάμι της εξουσίας, το οποίο όμως έχει αποδειχτεί ότι είναι πολύ ατίθασο άτι και κανένας δεν έχει καταφέρει να το τιθασεύσει. Όλοι πέφτουν απ΄ αυτό και πάντα η πτώση δεν είναι καθόλου ευχάριστη…\nΠροηγούμενο Ο εκδημοκρατισμός της ΕΕ. όρος για την ανάκαμψη του νότου\nΕπόμενη Το κυνήγι κατά του ανεξάρτητου Τύπου και τα «μαθήματα» του Ερντογάν


Cyprus Innovation Award - Τελετή Απονομής Κυπριακού Βραβείου Καινοτομίας\nPost date: May 13, 2011 7:22:26 AM\nΗ Επιτροπή του Κυπριακού Βραβείου Καινοτομίας σε πρόσφατη συνεδρία της αφού αξιολόγησε όλες τις αιτήσεις που είχαν ληφθεί για τον τέταρτο διαγωνισμό του Βραβείου Καινοτομίας 2009, αποφάσισε τη βράβευση τεσσάρων επιχειρήσεων/υπηρεσιών.\nΗ ανακοίνωση των βραβευθέντων θα γίνει σε ειδική τελετή απονομής του Βραβείου Καινοτομίας η οποία θα πραγματοποιηθεί στις 23 Ιουνίου 2010, και ώρα 5.00 μ.μ. στο Ξενοδοχείο Χίλτον στη Λευκωσία. Τα βραβεία θα απονείμει ο Πρόεδρος της Βουλής κος Μάριος Κάρογιαν.\nΣημειώνεται ότι η πρωτοβουλία για τη θεσμοθέτηση του διαγωνισμού για το Βραβείο Καινοτομίας ανήκει στην Ομοσπονδία Εργοδοτών & Βιομηχάνων (ΟΕΒ) και το Βραβείο τέθηκε υπό την αιγίδα του Υπουργού Εμπορίου, Βιομηχανίας και Τουρισμού. Ο θεσμός του Βραβείου Καινοτομίας γίνεται με τη συνεργασία και την υποστήριξη του Ιδρύματος Προώθησης Έρευνας.\nΤην Επιτροπή του Βραβείου Καινοτομίας απαρτίζουν οι κ.κ. Ανδρέας Μολέσκης – Πρόεδρος, Σωτήρης Καλλής και Κυριάκος Κόκκινος – Επιχειρηματίες, Λεωνίδας Αντωνίου – ΙΠΕ, Γιώργος Χατζήπαπας-Υπουργείο Εμπορίου και Κώστας Χριστοφίδης-ΟΕΒ, Γραμματέας.\nΠερισσότερες πληροφορίες για το θεσμό του διαγωνισμού καθώς και για την τελετή βράβευσης μπορείτε να πάρετε από το Τμήμα Βιομηχανίας και Υπηρεσιών της ΟΕΒ, τηλ. 22665102 και από την ιστοσελίδα του Βραβείου στη διεύθυνση www.innovationaward.oeb.org.cy.


Τι γνωρίζουμε για την ινδική μετάλλαξη – «Δεν μας προσφέρει προστασία ο εμβολιασμός των άλλων» – News.gr\nΠαρασκευής: Δεν έχουμε τελειώσει με την πανδημία, το ιικό φορτίο είναι σε υψηλά ποσοστά στην κοινότητα\n«Δεν υπάρχει αυτή τη στιγμή σαφής τεκμηρίωση ότι πράγματι το ινδικό στέλεχος έχει πολύ μεγάλη μεταδοτικότητα.Υπάρχει μια ανησυχία ότι περιλαμβάνει μια μετάλλαξη που έχει την ικανότητα να μολύνει άτομα με ανοσία, αλλά αυτό είναι κάτι που θα το παρατηρούμε εφεξής». Αυτό είπε στην ΕΡΤ ο Δημήτρης Παρασκευής αναπληρωτής Καθηγητής Επιδημιολογίας & Προληπτικής Ιατρικής ΕΚΠΑ και μέλος της Επιτροπής των Εμπειρογνωμόνων.\nΣε σχέση με τη χαλαρότητα με το άνοιγμα της εστίασης και την απελευθέρωση των μετακινήσεων είπε πως εξακολουθεί να υπάρχει προβληματισμός για τους συγχρωτισμούς. «Δεν έχουμε τελειώσει με την πανδημία. Το ιικό φορτίο είναι σε υψηλά ποσοστά στην κοινότητα. Χρειάζεται να είμαστε προσεκτικοί σε κάποιες δραστηριότητες» σημείωσε.


Τα λόγια και τα όνειρα του Δημήτρη Μελιόπουλου - Balla.com.cy\nΔημοσιεύτηκε στις 16/10/2019 - 0:34 από Balla.com.cy\nΤα λόγια του Μελιόπουλου είναι σπαραχτικά. «Τίποτα δεν μπορεί να αγοράσει την προσπάθεια, την θέληση για τα όνειρα και τα όνειρα τα ίδια. Τίποτα δεν μπορεί να αγοράσει τέτοιες αξίες. Τώρα αν οι άνθρωποι είναι ηλίθιοι και δεν μπορούν να το λάβουν αυτό δεν φταίω εγώ. Δεν έπαιξα ποτέ ποδόσφαιρο επειδή έχει χρήμα και δόξα (όπως κάνουν οι σημερινοί “ποδοσφαιριστές”). Το ότι παράτησα το ποδόσφαιρο, μιας και το έκανα επαγγελματικά και αυτή μου η απόφαση ήταν λιγάκι απότομη, δεν έχει να κάνει με τίποτε άλλο πέρα από την προσωπική μου απόφαση και την προσωπική μου κρίση. Όσο για τα λεφτά, προς Χριστού, δεν λέω πως δεν είναι χρήσιμα. Σαφώς και είναι εν έτη 2019 και αν μου τα χαρίσουν σαφώς και θα τα πάρω, και θα τα χρησιμοποιήσω για να διευκολύνω κάποιες ανάγκες μου. Είναι απλό! Δεν τίθεται θέμα. Λέω για τα χρήματα γιατί μου είπαν αρκετοί, με κακό συμφερτικό σκοπό, που να τους πάρει ο διάολος, να συνεχίσω για τα λεφτά, για τις ευκολίες και για όλα τα συναφή. Όχι. Δεν θα κάνω τίποτα με αυτόν τον σκοπό και για αυτόν τον σκοπό. Γιατί, όπως είπα, τίποτα δεν μπορεί να αγοράσει την προσωπικότητά μου, τα όνειρά μου, τις αρχές μου, την ανθρώπινή μου υπόσταση. (..) Τα όνειρά μου δεν είναι αυτά» γράφει ο Μελιόπουλος.\n« Ένα ημίχρονο ήταν αρκετό για το Ισραήλ\nΒίος και πολιτεία του Λουτσιάνο Γκαούτσι »\nΗ ζωή με τέρμα το γκάζι…\nΟι Ελληνες του εξωτερικού…


Mercedes-Benz CLS c257: Άνεση\nΗ CLS εντυπωσιάζει με κάθε δυνατό τρόπο: με αερανάρτηση, τετρακίνηση και κινητήρες με μίζα-δυναμό.\nΑνάρτηση – Συνειδητοποιημένη σε κάθε της κίνηση.\nΣπορτίφ και άνετα χαρακτηριστικά με το πάτημα ενός κουμπιού: με τις επιλογές προσαρμοζόμενης ανάρτησης DYNAMIC BODY CONTROL και AIR BODY CONTROL, η CLS προσφέρει ένα μοναδικό ταξίδι. Και μια μοναδική εμπειρία.\nΕπιλογές εξοπλισμού ανάρτησης:\nΧαμηλωμένη ανάρτηση άνεσης\nΚιβώτιο ταχυτήτων – Ήρεμη δύναμη.\nΤο καλύτερο αυτόματο κιβώτιο ταχυτήτων είναι αυτό που περνά απαρατήρητο: αυτό που αλλάζει ομαλά τις ταχύτητες, διαθέτοντας τον βέλτιστο αριθμό στροφών σε κάθε περίσταση. Αυτό που αντιδρά άμεσα στις εντολές του οδηγού. Το όνομά του: 9G-TRONIC με εννέα βέλτιστα προσαρμοσμένες ταχύτητες. Και κατασκευής Mercedes-Benz.\nΕννέα ταχύτητες για μοναδική άνεση. Το 9G-TRONIC ενθουσιάζει με ακόμα πιο γρήγορες αλλαγές ταχυτήτων και πιο ομαλές διαδικασίες αλλαγής. Ταυτόχρονα, το 9G-TRONIC συμβάλλει στη μείωση της κατανάλωσης καυσίμου. Είναι το πρώτο αυτόματο κιβώτιο 9 ταχυτήτων παγκοσμίως με υδροδυναμικό μετατροπέα ροπής στρέψης στην premium κατηγορία. Η μεγαλύτερη κλίμακα μετάδοσης ισχύος επιτρέπει τη μείωση των αριθμών στροφών. Έτσι, οι επιδόσεις παραμένουν υψηλές, αλλά συγχρόνως βελτιώνεται η άνεση και μειώνονται τα επίπεδα θορύβου.\nΤετρακίνηση – Ασφαλής σε κάθε περίπτωση.\nΚαθησυχαστικά ασφαλής υπό δυσμενείς καιρικές συνθήκες, με εντυπωσιακή πρόσφυση κατά τη δυναμική οδήγηση: η τετρακίνηση 4MATIC. Με τη βοήθεια της, η CLS δεν χάνει το στυλ της σε κανένα υπέδαφος και καμία εποχή.\nΚαλύτερη επαφή ανάμεσα στον κινητήρα και το σύστημα μετάδοσης κίνησης δεν γίνεται: Καθώς η κίνηση μεταδίδεται απευθείας και στους τέσσερις τροχούς, το αυτοκίνητο προσφέρεται για εξαιρετικά δυναμική οδήγηση. Για καλύτερη εκκίνηση και επιτάχυνση, ειδικά σε ανώμαλο οδόστρωμα.\nΑντί για μπλοκέ διαφορικά, το 4MATIC χρησιμοποιεί το ηλεκτρονικά ελεγχόμενο σύστημα πρόσφυσης 4ETS.\nΜια εμπειρία άνεσης, ειδικά διαμορφωμένη για εσάς.\nΈχετε να επιλέξετε ανάμεσα σε τόσα πολλά μεμονωμένα στοιχεία προαιρετικού εξοπλισμού, γι' αυτό έχουν ήδη συνδυαστεί έξυπνα μερικά από αυτά για εσάς. Είστε κυρίως πρακτικός τύπος; Ή σας αρέσει να καλομαθαίνετε τον εαυτό σας; Για κάθε ανάγκη, υπάρχει το κατάλληλο πακέτο εξοπλισμού.\nΤο πακέτο αποθηκευτικών χώρων περιλαμβάνει χρηστικές δυνατότητες στερέωσης και τακτοποίησης.\nΤα μπροστινά ενεργά καθίσματα πολλαπλού περιγράμματος προσφέρουν μέγιστη δυνατή άνεση χάρη στους αεροθαλάμους που φουσκώνουν.\nΤο πακέτο ακουστικής άνεσης φροντίζει για λιγότερους θορύβους και καλύτερη θερμομόνωση.\nΤο πακέτο συνδεσιμότητας πλοήγησης προσφέρει στους χρήστες πλεονεκτήματα σχετικά με την πλοήγηση.\nΤο πακέτο θέρμανσης ανέσεων για ευχάριστη αίσθηση θαλπωρής.\nΟ έλεγχος ανέσεων ENERGIZING μετατρέπει το αυτοκίνητό σας σε μια όαση ευεξίας χάρη στον ευφυή συνδυασμό λειτουργιών ανέσεων, όπως ο κλιματισμός, ο φωτισμός και ο αρωματισμός. Έξι τέλεια διαμορφωμένα προγράμματα ενεργοποιούνται εύκολα υποστηρίζοντας τη χαλάρωσή σας ή συμβάλλοντας στην ενεργοποίησή σας σε μεγάλες αποστάσεις.\nΠοιότητα ήχου παρόμοια με εκείνη ενός πολυτελούς ηχοσυστήματος για το σπίτι. Τα ηχεία στην εσωτερική επένδυση της οροφής εξασφαλίζουν τρισδιάστατο ήχο. Εσείς διευθύνετε το σύστημα σαν την προσωπική σας ορχήστρα - με ρυθμίσεις VIP για μεμονωμένες θέσεις ή προεπιλεγμένα στυλ όπως "Live" ή "Easy Listening". Τα συρόμενα προς τα έξω ηχεία υψηλών συχνοτήτων διακρίνονται για την τέλεια τεχνολογία και σχεδίαση.\nΗ CLS μέχρι την παραμικρή λεπτομέρεια:


Tornos News | Aegean: Έκπτωση έως 30% για πτήσεις εξωτερικού\nAegean: Έκπτωση έως 30% για πτήσεις εξωτερικού\nΣοφία Κοντογιάννη 03.10.2018 | 09:58\nΣε εκπτώσεις ναύλων που φθάνουν το 30% προβαίνει η Aegean, για τα ταξίδια της χειμερινής περιόδου.\nΗ εν λόγω προσφορά, αφορά σε απευθείας πτήσεις που θα πραγματοποιηθούν στο εξωτερικό από τις 5 Νοεμβρίου έως και τις 30 Μαρτίου και για κρατήσεις που θα ολοκληρωθούν έως τις 8 Οκτωβρίου.\nΕιδικότερα, η έκπτωση ισχύει για όλους τους ναύλους απευθείας πτήσεων από και προς Αθήνα, Θεσσαλονίκη και Καλαμάτα προς προορισμούς εξωτερικού, με απλή μετάβαση και με επιστροφή. Επιπλέον, η προσφορά ισχύει για όλους τους ναύλους απευθείας πτήσεων από και προς Λάρνακα προς Αθήνα, Θεσσαλονίκη και Τελ Αβίβ με απλή μετάβαση και με επιστροφή. Σημειώνεται ότι από τις ανωτέρω εκπτώσεις, εξαιρείται η χρονική περίοδος μεταξύ 15 Δεκεμβρίου και 7 Ιανουαρίου.\nΑναλυτικά, στις απευθείας πτήσεις κατά την περίοδο 5 Νοεμβρίου με 14 Δεκεμβρίου, η έκπτωση διαμορφώνεται σε ποσοστό 15%, ενώ από τις 8 Ιανουαρίου έως και τις 30 Μαρτίου, η έκπτωση ανέρχεται σε ποσοστό 30%. Οι χρεώσεις ναύλου και επίναυλου καυσίμων που εμφανίζονται στο σύστημα κρατήσεων κατά τη διάρκεια της προσφοράς, είναι ήδη μειωμένες κατά 15% και 30%.\nΣε περίπτωση αλλαγής του εισιτηρίου, υπάρχει χρέωση ανάλογη με την κατηγορία του ναύλου, ενώ για συναλλαγές με χρεωστικές και πιστωτικές, δεν υφίσταται χρέωση κάρτας πληρωμής. Η προσφορά αφορά σε ναύλους Economy class και σε περίπτωση ακύρωσης ισχύουν οι κανονισμοί που αντιστοιχούν σε κάθε κατηγορία ναύλου. Τέλος, υπάρχει η δυνατότητα δωρεάν μεταφοράς μίας χειραποσκευής έως 8 κιλών στο ναύλο GoLight.


Συνέντευξη του Ελπιδοφόρου Ιντζέμπελη στον Κώστα Στοφόρο\nΑναρτήθηκε στις:23-01-20 12:17\nΜε εντυπωσίασε η διεθνή φήμη και η προσφορά του Κωνσταντίνου Καραθεοδωρή στην μαθηματική επιστήμη\nΟι κύριοι Χρήστος Τακιδέλλης, εκδότης και Παναγιώτης Καγιαλής, υπεύθυνος των εκδόσεων Μένανδρος, είχαν διαβάσει το μυθιστόρημά μου με τον τίτλο: «Η τελευταία εξίσωση του Κωνσταντίνου Καραθεοδωρή» που είχε εκδοθεί το 2013 από τις εκδόσεις Στοχαστής και τους άρεσε πολύ. Μου πρότειναν να γράψω κάτι καινούργιο για τον διάσημο μαθηματικό και πως θα ήταν πρόθυμοι να το εντάξουν στην σειρά των βιβλίων που εκδίδουν. Αυτή η πρόταση ήταν το εφαλτήριο για να αρχίσω να διαβάζω πάλι για τον Καραθεοδωρή. Μετά από λίγα χρόνια ήμουν έτοιμος για να συγγράψω το βιβλίο που θα είχε σχέση με τον Καραθεοδωρή. Έτσι λοιπόν, εκδόθηκε το βιβλίο μου με τον τίτλο: «Κωνσταντίνος Καραθεοδωρή – Μυθιστορηματική βιογραφία», από τον Μένανδρο και είμαι χαρούμενος γιατί έγραψα την βιογραφία του Καραθεοδωρή σε μυθιστορηματική μορφή.\nΔεν τον γνωρίζουν όλοι οι Έλληνες. Δεν υπάρχει ούτε μια σειρά στα βιβλία των μαθητών στην εκπαίδευση. Ακόμη πολλοί τον αγνοούν. Τα τελευταία όμως χρόνια η διοργάνωση συνεδρίων, η ίδρυση μουσείων που φέρουν το όνομά του έχουν βοηθήσει στο να ακούγεται το όνομά του. Πέρα από αυτούς τους λόγους έχουν γραφεί βιβλία που αναφέρονται στο επιστημονικό έργο και στη ζωή του. Ένα άλλο στοιχείο που βοήθησε είναι και η τηλεόραση. Έτσι αν ρωτήσεις για το εάν τον γνωρίζουν θα βρεθούν κάποιοι να απαντήσουν ότι είναι ο διάσημος μαθηματικός. Το όνομά του χτίζεται σιγά-σιγά και ο κόσμος μαθαίνει για τον Έλληνα Κωνσταντίνο Καραθεοδωρή. Άλλωστε ο λαός μας νιώθει περηφάνια γιατί το όνομά του είναι γνωστό σε όλο τον επιστημονικό κόσμο από την διεθνή εμβέλειά του στην μαθηματική επιστήμη.\nΤο βιβλίο του Ελπιδοφόρου Ιντζέμπελη «Κωνσταντίνος Καραθεοδωρή, μυθιστορηματική βιογραφία», εκδόσεις Μένανδρος προτάθηκε ως βιβλίο του μήνα για το καλοκαίρι του 2019, από το Θαλής + Φίλοι.\nΠαρουσιάστηκε στην Διεθνή Έκθεση Βιβλίου της Θεσσαλονίκης, στην Αθήνα, Κομοτηνή, Αλεξανδρούπολη, Ορεστιάδα, και τώρα στην Άρτα στις 25 Ιανουαρίου 2020, Σαββατο στις 19.30 μ.μ., στην Πνευματική Στέγη «Σκουφάς» από τον Σύλλογο «Αστρολάβο» σε συνεργασία με τον Μ/Φ Σύλλογο Σκουφά.\nΗ συνέντευξη δημοσιεύτηκε στην εφημερίδα «Ο Δρόμος της Αριστεράς»


Σταματηστε τις Μυστικες Συμβασεις: Η νεα παγκοσμια εκστρατεια, ξεκινησε! - Ίδρυμα Ανοικτής Γνώσης Ελλάδας OK Greece\nΣταματηστε τις Μυστικες Συμβασεις: Η νεα παγκοσμια εκστρατεια, ξεκινησε!\nαπό Kleanthis | Μαρ 2, 2014 | Featured, Featured @en, News | 0 Σχόλια\nΣτις 27 Φεβρουαρίου το Ίδρυμα Ανοικτής Γνώσης(Open Knowledge Foundation) ξεκινά μια νέα παγκόσμια εκστρατεία, “Σταματήστε τις Μυστικές Συμβάσεις” (“Stop Secret Contracts”). Τα μυστικά συμβόλαια οδηγούν στην απάτη, τη διαφθορά και την ασυδοσία. Η άμεση συνέπεια που έχει δηλαδή για τους πολίτες είναι η απώλεια εκατομμυρίων δολαρίων δημοσίου χρήματος κάθε χρόνο. Μπορείτε να συμμετάσχετε στην έκκληση μας στους ηγέτες του κόσμου, για τον τερματισμό των μυστικών δημόσιων συμβάσεων.\nΤα μυστικά συμβόλαια είναι υπεύθυνα για την απώλεια εκατομμυρίων δολαρίων, για την διαφθορά, την κακοδιαχείριση, και για τα παράνομα κέρδη κάποιων εταιρειών. Η συνολική αξία των κρατικών συμβολαίων υπολογίζεται σε 9.5 ΤΡΙΣ-εκατομμύρια δολάρια . Στην Αφρική όσο και στην ΕΕ, οι εκτιμήσεις δείχνουν ότι περίπου 150 δισεκατομμύρια δολάρια χάνονται ετησίως στη διαφθορά και στην κακή διαχείριση.\nΌσο αυτοί οι αριθμοί κλιμακώνονται, το πραγματικό κόστος χρεώνεται στους δάσκαλους που δεν μπορούν να πληρωθούν, στα νοσοκομεία που δεν έχουν φάρμακα, και στους δρόμους που δεν μπορούν να οικοδομηθούν. Στο Δέλτα του Νίγηρα, πάνω από 2 εκατομμύρια βαρέλια πετρέλαιο εξάγονται κάθε μέρα, όμως εδώ και δέκα χρόνια δεν έχει χτιστεί καινούριος δρόμος στην περιοχή. Στο Ιράκ, μετά την εισβολή, εκτιμάται ότι 60.000.000.000 δολαρίων χάθηκαν σε αμυντικές συμβάσεις και σε συμβόλαια ανοικοδόμησης -χρήματα που θα μπορούσαν να χρησιμοποιηθούν για να χτιστούν αρκετά νοσοκομεία σε ολόκληρη τη χώρα, για να έχουν ένα πρώτης κατηγορίας σύστημα υγείας. Σε όλο τον κόσμο, οι πολίτες έχουν χάσει τον έλεγχο με τα μυστικά συμφέροντα.\nΤο απόρρητο στις συμβάσεις σημαίνει ότι υπάρχει πρόβλημα στον δημόσιο έλεγχο του δημόσιου χρήματος, γεγονός το οποίο σε ακραίες μορφές, θέτει σε κίνδυνο την υγεία, τα συμβόλαια μελλοντικής εκπλήρωσης και τη ζωή των πολιτών. Πρέπει να σταματήσουμε τις μυστικές συμβάσεις τώρα, μόνο έτσι θα αποκατασταθεί η εμπιστοσύνη μεταξύ μιας κυβέρνησης και των πολιτών της.\nΗ εκστρατεία έχει ήδη πάνω από 30 υπογραφές οργανώσεων, συμπεριλαμβανομένων των Global Witness, Integrity Action, International Budget Partnership, Sunlight Foundation, Transparency International και περιμένουμε πολλούς ακόμη να συμμετάσχουν. Με τοπικές οργανώσεις σε χώρες από την Ουγγαρία, το Νεπάλ έως το Νότιο Σουδάν, στοχεύουμε κυβερνήσεις τόσο σε εθνικό όσο και σε διεθνές επίπεδο. Χρειαζόμαστε την βοήθειά σας για να δείξουμε στις κυβερνήσεις τη σημασία αυτού του ζητήματος.\nΟ Rufus Pollock, ιδρυτής του Ιδρύματος Ανοικτής Γνώσης, δήλωσε:\n«Κάθε χρόνο, εκατομμύρια δολάρια του δημόσιου χρήματος χάνονται λόγω της διαφθοράς. Η διαφάνεια των συμβάσεων είναι απαραίτητη για να μας διασφαλίσει ότι το δημόσιο χρήμα χρησιμοποιείται για κοινό καλό. ”\nΟ Gavin Hayman, εκτελεστικός Διευθυντής της Global Witness, δήλωσε:\n“Μια σειρά από μυστικές συμφωνίες που υπεγράφησαν από την κυβέρνηση της ΛΔΚ(Λαϊκής Δημοκρατίας του Κονγκό) με αφανείς εταιρείες, ενδέχεται να έχει κοστίσει δύο φορές περισσότερο από τον ετήσιο προϋπολογισμό της εκπαίδευσης και της υγείας. Η μυστικότητα αυτή στερεί από τους πολίτες τη δυνατότητα να γνωρίζουν ποιος πήρε τη σύμβαση, πώς την πήρε και αν ήταν μια καλή συμφωνία για τη χώρα τους.”\nΟ Rueben Lifuka, μέλος του διοικητικού συμβουλίου της Transparency International, δήλωσε:\n“Οι μυστικές συμβάσεις δεν γίνονται ποτέ για το δημόσιο συμφέρον και χρησιμεύουν μόνο ως αρωγοί για να ικανοποιηθούν τα ιδιοτελή συμφέροντα λίγων. Πρέπει να δοθούν οι σχετικές πληροφορίες με τις δημόσιες συμβάσεις σε φορείς του δημοσίου, στα κοινοβούλια και στους πολίτες, γεγονός το οποίο συμβάλλει σε ένα πιο σταθερό επενδυτικό περιβάλλον, και βοηθά στη σωστή διακυβέρνηση, για ένα κράτος δικαίου. ”\nΑν υποστηρίζετε τους στόχους της εκστρατείας παρακαλώ υπογράψτε την αίτηση στο StopSecretContracts.org.\nΒοηθήστε μας να κάνουμε αισθητή την παρουσία μας, σχετικά με την εκστρατεία κάνοντας “tweeting” το #SecretContracts ή κάνοντας “blogging” για αυτά τα θέματα.\nΑν θέλετε να συμμετάσχετε περισσότερο στην εκστρατεία, μπορείτε να έρθετε σε επαφή στο contact[at]stopsecretcontracts[dot]org\nΓια περισσότερα αποσπάσματα και λεπτομέρειες, μπορείτε να δείτε το δελτίο τύπου μας.


Αεροπορικές εταιρείες που πετούν προς Μαϊντουνγκούρι\nΕδώ εμφανίζονται οι αεροπορικές εταιρείες που πετούν προς Μαϊντουνγκούρι. Μπορείτε να δείτε τα δρομολόγια των εταιρειών που πετούν προς Μαϊντουνγκούρι, να συγκρίνετε τις τιμές οικονομικών και παραδοσιακών αεροπορικών εταιρειών που πραγματοποιούν πτήσεις προς Μαϊντουνγκούρι και να κλείσετε τα εισιτήριά σας κάνοντας κλικ στους παρακάτω σύνδεσμους\nΜε το Skyscanner, μπορείτε να βρείτε τις φτηνότερες πτήσεις για τον προορισμό Μαϊντουνγκούρι (από εκατοντάδες αεροπορικές εταιρείες όπως οι Emirates, Lufthansa, Turkish Airlines) χωρίς να χρειάζεται να επιλέξετε συγκεκριμένες ημερομηνίες ή προορισμούς. Για αυτό το λόγο, το Skyscanner είναι η ιδανική επιλογή για να αναζητήσετε τις πιο φτηνές πτήσεις για το ταξίδι σας.\nΓια να κλείσετε μια φτηνή πτήση προς Μαϊντουνγκούρι, επιλέξτε μια πτήση προς Μαϊντουνγκούρι από αυτές που εμφανίζονται παρακάτω ή χρησιμοποιήστε τους συνδέσμους στο πλάι της σελίδας για να αναζητήσετε πληροφορίες για περισσότερες πτήσεις. Για να ξεκινήσετε μια νέα αναζήτηση πτήσης, χρησιμοποιήστε τα παραπάνω πεδία αναζήτησης.\nΤιμές πτήσεων προς Μαϊντουνγκούρι\nΦθηνές πτήσεις από Μαϊντουνγκούρι\nΑεροδρόμιο στην πόλη Μαϊντουνγκούρι\nΕνοικίαση αυτοκινήτου από Μαϊντουνγκούρι


Αιμοδοσία από τον Σύλλογο αιμοδοτών Σιάτιστας «Ο Άγιος Παντελεήμων» την Κυριακή 8 Δεκεμβρίου | Grevenamedia.gr - 24 ώρες Τοπικές ειδήσεις Δυτ Μακεδονίας\n3 Δεκ, 2019 Γρεβενά, Δυτ. Μακεδονία, Ειδήσεις, Κοζάνη 0\nΟ Σύλλογος αιμοδοτών Σιάτιστας « Ο Άγιος Παντελεήμων» σας προσκαλεί στην αιμοδοσία που θα πραγματοποιηθεί την 08 Δεκεμβρίου του έτους 2019 ημέρα Κυριακή κατά τις ώρες 09:00-13:00΄ στα γραφεία του Συλλόγου που βρίσκονται στο ΚΑΠΗ Σιάτιστας.\nΗ συμμετοχή σας θεωρείται απαραίτητη. Οι προσερχόμενοι να φέρουν οπωσδήποτε μαζί τους το Δελτίο Αστυνομικής τους ταυτότητας.Η αιμοδοσία θα πραγματοποιηθεί από το Γενικό Νομαρχιακό Νοσοκομείο Γρεβενών.\nΠροηγούμενο Συντάξεις Ιανουαρίου 2020: Νωρίτερα οι πληρωμές των συνταξιούχων -Αναλυτικά οι ημερομηνίες\nΕπόμενο Πωλείται gps με τέσσερα κολάρα για κυνηγούς


34ο Rally Κρήτης: Όλα έτοιμα! - Sportfm Xania\n34ο Rally Κρήτης: Όλα έτοιμα!\nΈνας μήνας περίπου απομένει για τη διεξαγωγή του 34ου Rally Κρήτης και οι άνθρωποι του Α. Ο. Κρήτης, έγκαιρα όπως μας έχουν συνηθίσει, έχουν ετοιμάσει τα πάντα!\nΟ αγώνας, που είναι ο τέταρτος της χρονιάς για το Πανελλήνιο Πρωτάθλημα οδηγών – συνοδηγών ασφάλτινων Rally και τρίτος για το Κύπελλο οδηγών – συνοδηγών Rally Κρήτης, θα διεξαχθεί το Σαββατοκύριακο 20 και 21 Οκτωβρίου.\nΑποτελείται από οχτώ ειδικές διαδρομές, τέσσερεις επαναλαμβανόμενες, συνολικού μήκους 69,3 χιλιομέτρων, ενώ το συνολικό μήκος του αγώνα είναι 233,9 χιλιόμετρα.\nΤην Παρασκευή 19 του μήνα στις 20:30 θα πραγματοποιηθεί πανηγυρική εκκίνηση από την Πλατεία Ελευθερίας στο κέντρο του Ηρακλείου. Το Σάββατο το πρωί θα πραγματοποιηθεί τεχνικός και διοικητικός έλεγχος στις εγκαταστάσεις του “Ι.ΚΤΕΟ – Πατρωνάκης Ζαχαρίας” στη ΒΙ.ΠΕ. Ηρακλείου.\nΗ κανονική εκκίνηση θα δοθεί το Σάββατο στις 14:30 από την Αυγενική όπου θα διεξαχθούν από δύο φορές, η γνωστή σε όλους από πέρσι ειδική Αυγενική – Αγία Βαρβάρα και μια νέα ειδική στη διαδρομή Πρινιάς – Κεράσια.\nΤην Κυριακή θα διεξαχθούν από δύο φορές, οι γνωστές σε όλους ειδικές Καινούριο Χωριό – Επισκοπή και Καστέλι – Καλό Χωριό. Ο τερματισμός του αγώνα θα δοθεί την Κυριακή 15:40 το απόγευμα στην Πλατεία Ελευθερίας στο Ηράκλειο.\nΟι δηλώσεις συμμετοχής θα γίνονται δεκτές μέχρι την Τετάρτη 10 Οκτωβρίου στις 22:00. Για άλλη μία χρονιά ο Α. Ο. Κρήτης έχει εξασφαλίσει πολλές παροχές για τους συμμετέχοντες. Συγκεκριμένα, δύο δωρεάν διανυκτερεύσεις για κάθε πλήρωμα εκτός των Ηρακλειωτών και ευνοϊκές χρεώσεις για τις ομάδες τους. Επίσης 50% έκπτωση στα ακτοπλοϊκά εισιτήρια με την “ANEK – SUPERFAST” στους εκτός Κρήτης συμμετέχοντες και στις ομάδες τους.\nΓια περισσότερες πληροφορίες στα τηλέφωνα, 6977 398000 (κ. Ηρώ Παγωμένου) και 6937 108178 (κ. Μαρία Φρουδαράκη).\nPREVIOUS POST Previous post: Football League: Αύριο στις 12.00 η κλήρωση\nNEXT POST Next post: Μια και καλή χρειάστηκε ο Χάμιλτον


Αρχική » Παιδικά » Παπούτσια » Παντόφλες » Page 7\nΕύρος Τιμής: 2.5€ - 51€ 292 παπούτσια\nMini Max Anatomic G Flo Φούξια\nΠαντόφλες Giesswein OBERSTAUFEN Beige Διαθέσιμο για κορίτσια.\nΠαντόφλες Giesswein OBERSTAUFEN Beige Διαθέσιμο για αγόρια.\nΠαντόφλες Giesswein KOSSEN Μπλέ Διαθέσιμο για αγόρια.\nΠαντόφλες Giesswein TWEDT Grey Διαθέσιμο για αγόρια.\nΠαντόφλες Giesswein OSSIACH\nΠαντόφλες Giesswein OSSIACH Grey Διαθέσιμο για κορίτσια.\nΠαντόφλες Chicco TAMIGI Ροζ Διαθέσιμο για κορίτσια. 31. . Παιδί >...\nΠαντόφλες DIM D MAEVA C Μπλέ Διαθέσιμο για κορίτσια.\nΠαντόφλες DIM D MILA C Μπλέ Διαθέσιμο για κορίτσια. 34. . Παιδί >...\nΠαντόφλες Giesswein TEUBLITZ\nΠαντόφλες Giesswein TEUBLITZ Μπλέ Διαθέσιμο για κορίτσια.\nΠαντόφλες Giesswein THUNGEN Grey Διαθέσιμο για κορίτσια.\nΠαντόφλες Giesswein KRONAU Ροζ Διαθέσιμο για κορίτσια.\nΠαντόφλες Giesswein OETZ\nΠαντόφλες Giesswein OETZ Μπλέ Διαθέσιμο για αγόρια.\nΠαντόφλες Giesswein TÜRNBERG Ροζ Διαθέσιμο για κορίτσια.\nΠαντόφλες Giesswein KITZECK\nΠαντόφλες Giesswein KITZECK Grey Διαθέσιμο για κορίτσια.\nΠαιδικές παντόφλες παραλίας σε χρώμα μπλέ ανθεκτικές στο νερό...\nΠαιδικές παντόφλες παραλίας CUBANITAS σε απόχρωση ρόζ/φούξια....\nΠαιδικές παντόφλες THE WHITE BRAND σε απόχρωση μαύρο/χρυσό. ΥΛΙΚΟ:...\nSmart Kids 21/157 Λευκό\nΠαιδικές παντόφλες σε απόχρωση λευκό. ΥΛΙΚΟ: Ύφασμα. ΣΟΛΑ:...\n20 € 13.5 €Περισσότερα »\nΠαιδικές παντόφλες COQUI σε απόχρωση μπλέ. ΥΛΙΚΟ: 100% ανθεκτικό...\nCOQUI 11917000 Μπλέ (8801)\nΠαιδικές παντόφλες COQUI σε απόχρωση μπλέ/λευκό. ΥΛΙΚΟ: 100%...\nΠαιδικά παντοφλάκια για αγόρια SPIDERMAN σε χρώμα μπλέ/μαύρο....\nΠαιδικά παντοφλάκια για κορίτσια DISNEY FROZEN σε χρώμα σιέλ. ΥΛΙΚΟ:...


day 17 - DokoLoko\namerican beauties / 0 Comments / 1510 View\nAug 19 / 2014 12:00AM\nΓια όλους όσους πιστεύουν ότι το DokoLoko μετά και το χθεσινό τσίλινγκ μπορεί να κουράστηκε, σήμερα η αλήθεια ανατρέπει τη λογική. Κι όμως συνεχίζουμε να μην ξεχνάμε.\nΚαι δεν ξεχνάμε Alcatraz. Πήραμε ποδαράκια-μετρό-ποδαράκια-φαγητό-ποδαράκια και πιάσαμε Pier 33. Εκεί ένα μικρό ferry μας ψώνισε (μάλλον το ανάποδο έγινε) για να μας πάει εκεί από που κανένας δεν γύρισε κολυμπώντας.\nΓια να ξεκαθαρίσω και να είμαι ειλικρινής καμιά φοβερή λαχτάρα να δω φυλακή, όσο πολυκινηματογραφημένη κι αν είναι αυτή, δεν είχα. Ναι σε όλες τις ιστορίες που στοιχειώνουν ντουβάρια και σπασμένες λεκάνες, ναι και στην “ιστορικά” διαμορφωμένη αναπαλαίωση που έχει δεχθεί το νησί στο σύνολο του, όχι σε ότι θυμίζει ταπείνωση και τιμωρία. Θα με πιάσουν τα ηθικά μου τώρα και δεν είμαστε εδώ για τέτοια.\nΑναρωτιέστε τι δεν θα ξεχάσω ε; Να σας πω. Το μικρό αυτό νησάκι βρίσκεται ακριβώς στη μέση του Σαν Φρανκικού κόλπου, τι σημαίνει αυτό; 360 view τη τρέλα μου!\nΑκριβώς στη μέση και έχουμε treasure island στη μία, bay area στην άλλη, bay bridge στη μια, golden gate στην άλλη. Κάτι σαν να επιπλέεις σε tender-ακι φουσκωτό και να το ‘χεις στήσει επι τούτου εκεί ακριβώς που θες.\nΘέα spooky και ατμοσφαιρική, με σύννεφα χαμηλά και μικρό χώρο για ηλιαχτίδες που φώτιζαν μαγικά κάθε φωτογραφία. Την ακούσαμε λίγο, σκούνταγα τη Loko (κοίτα παρακάτω τι έβγαλε το κορίτσι) που και που.\nΤον ηχο που εκαναν οι πορτες της φυλακης οταν εκλεισαν ολες μαζι.\nΦανταστικο σκηνικο. Το χουμε δει σε πολλες ταινιες.. αλλα απο κοντα ειναι αλλιως.\nΕυτυχως (για την συγκεκριμενη επισκεψη) η μερα ειχε απειρη συννεφια και κρυο και μουνταδα, οποτε το σκηνικο ηταν βγαλμενο απο “αλλου”. Το ακομα πιο εντυπωσιακο ηταν το ποσο κοντα ειναι το νησι αυτο στο San Francisco και ομως δεν μπορουσαν οι φυλακισμενοι να αποδρασουν απο εκει.\nΚάποιες φορές το yummi δεν γεννιέται μέσα από λίστες Φορσκουερκικές και οδηγούς, απλά γίνεται. Και γίνεται, αν έχεις γαμάτη παρέα και φίλους που διψούν για ανθρώπινες στιγμές.\nΤο Καλιφορνέζικο ζευγάρι (lorantoun) ξέρει απ΄αυτά. Με προσεκτικό σχεδιασμό και σιγή ιχθύος, αφού μας αμόλησε όλη μέρα στους δρόμους μπήκε στο σπίτι και ξεδίπλωσε σχέδιο.\nΚαι μπήκαμε μέσα και τι είδαμε;\nΟ Αντώνης -γνωστή ψωνάρα- με τη σπεσιαλιτέ του-γουακαμόλε ανα χείρας, να ψήνει πιτάκια με το άλλο χέρι ενώ έριχνε κλεφτές ματιές στο αιματοβαμμένο έγκλημα που εκτυλίσσονταν στο φούρνο.\nΗ Λόρα -άλλη ψωνάρα- να στρώνει σε τραπεζομάντιλο-έργο τέχνης που είχε φτιάξει με τα χεράκια της (έτσι λέει) ξεφουρνίζοντας παράλληλα spicy γλυκοπατάτες.\nΣτο τέλος -παρόλο που δεν παραγγείλαμε- προσγειώθηκε και εξωγήινο κούκι-δίσκος με κορμάκι σάντουιτς και γέμιση παγωτό.\nΦταίω εγώ που βλέπω φαντάσματα το βράδυ;\nΣημερα γυρνωντας σπιτι, βρηκαμε Λορα και Αντωνη να ετοιμαζουν δειπνο! Μπριζολα ΝΥ και λουκανικο κοτοπουλο με λιαστες ντοματες, guacamole εξαιρετικο, γλυκοπατατες τελειες! Τις λεπτομερειες (περι γ(κ)αστρονομιας) θα τις γραψει ο Πεδρο. Εγω θα πω οτι το φαγητο ηταν τελειο. Εξισου τελειο με τους οικοδεσποτες μας που απο πριν “συμπαθουσα” αλλα τωρα θελω να με υιοθετησουν <3\nΠάμε σπίτι να κάνουμε κάτι δουλίτσες (φωτογραφίες της φασίνας παραπάνω)\nBreak the rules and you go to prison, break the prison rules and you go to Alcatraz.


Τοπικοποίηση: ΕΞΟΔΟΣ ΑΠΟ ΤΗΝ ΕΥΡΩΖΩΝΗ\nΣύμφωνα με απόφαση της ΕΚΤ(Ευρωπαϊκής Κεντρικής Τράπεζας) υπάρχει η «βοήθεια έκτακτης παροχής ρευστότητας» - το Emergency LiquidityAssistance (ELA). Με τη συγκεκριμένη αυτή διευκόλυνση, η εκάστοτε εθνική κεντρική τράπεζα της Ευρωζώνης έχει τη δυνατότητα να δημιουργεί («τυπώνει») μόνη της χρήματα – με την προϋπόθεση της συμφωνίας των δύο τρίτων των μελών του ΔΣ της ΕΚΤ.\nΑκόμη περισσότερο, δεν υπάρχει καμία υποχρέωση ενημέρωσης εκ μέρους της εθνικής κεντρικής τράπεζας, η οποία μπορεί χωρίς κανένα πρόβλημα να τυπώνει χρήματα «κατά το δοκούν», βοηθώντας τις εμπορικές τράπεζες να μην αντιμετωπίσουν προβλήματα ρευστότητας. Η Τράπεζα της Ελλάδας το κάνει ήδη – αφού στον ισολογισμό της υπάρχουν από καιρό «ELA-Positions» (λογαριασμοί διευκόλυνσης, φρεσκοτυπωμένο χρήμα), της τάξης των 100 δις €.\nΗ έξοδος μίας χώρας από την Ευρωζώνη είναι, στην παρούσα κατάσταση, εντελώς αδύνατη – αφού, σύμφωνα με τη συνθήκη της Λισσαβόνας, η συμμετοχή στη ζώνη του ευρώ είναι «αμετάκλητη και τελεσίδικη» (πηγή: FT).


Βιολόγος επέζησε από επίθεση κροκόδειλου και περιγράφει πώς τα κατάφερε - Sputnik Ελλάδα\n00:10 11 ΑΥΓΟΥΣΤΟY 2020\n23:49 27.07.2018 (ΕΝΗΜΕΡΩΘΗΚΕ 07:54 28.07.2018) Λήψη σύντομου url\nΌπως η βιολόγος εξήγησε αργότερα, ο κροκόδειλος αποπροσανατολίστηκε από τα φώτα που χρησιμοποιούσε η ομάδα της, έπεσε πάνω στο πόδι της και… αποφάσισε να ανακαλύψει τι ήταν δαγκώνοντάς το!\n«Αυτό που έκανα και πιθανόν έσωσα το πόδι μου: έμεινα ψύχραιμη. Προσπάθησα να μην κουνήσω το πόδια μου καθώς με έσυρε ώστε να μη σφίξει πιο πολύ (το στόμα του). Οι κροκόδειλοι έχουν μία απίστευτα εντυπωσιακή δύναμη δαγκώματος και εσείς με έχετε δει: είμαι μικροσκοπική. Θα μπορούσε εύκολα να μου σπάσει το οστό ή να μου βγάλει όλο το πόδι», έγραψε η βιολόγος στο Twitter.\n«Το να φορώ στολή από νεοπρένιο πιθανότατα βοήθησε επίσης, καθώς κατάλαβε (σ.σ. ο κροκόδειλος) ότι δεν ήμουν λεία. Δεν κατηγορώ ούτε στιγμή τον κροκόδειλο ή το πλήρωμα για ό,τι συνέβη. Ήταν απλώς μία σειρά άτυχων γεγονότων που οδήγησε σε ένα ατύχημα το οποίο θα μπορούσε να συμβεί στον καθένα».\nΠεριγράφοντας τη συνέχεια του περιστατικού, η Μαρκέζ εξήγησε πως «το τελευταίο δευτερόλεπτο, απλώς άνοιξε τα σαγόνια του και με άφησε. Δεν χρειαζόταν να παλέψω ή κάτι τέτοιο. Πιστεύω πως τελικά κατάλαβε ότι "Όχι, αυτό δεν είναι ό,τι τρώω συνήθως. Αυτό έχει περίεργη υφή, δεν αντιστέκεται, κτλ"».\nΌταν κατάλαβε πως δεν ήταν πλέον στο στόμα του, η βιολόγος χρησιμοποίησε τον ειδικό εξοπλισμό της προκειμένου να απομακρυνθεί, όπως δήλωσε στο Jezebel.com. Σύντομα τα υπόλοιπα μέλη της ομάδας της, την εντόπισαν, την έβγαλαν από το νερό και τη βοήθησαν με τα τραύματα που είχε.\n«Ήταν πολύ, πολύ καθαρά τραύματα από τρύπημα, απλά προς τα πάνω και προς τα κάτω. Κάποιες φορές αισθάνομαι λίγο πόνο, σαν ένα είδος δυσκαμψίας», εξήγησε.\nντοκιμαντέρ, βιολόγος, επίθεση, κροκόδειλος, Twitter, Κούβα


17 | Μαρτίου | 2013 | Kopanaki news\nΑρχείο ημέρας 17 Μαρτίου, 2013\nΣΤΟΝ ΠΑΝΕΜΟΡΦΟ ΑΕΤΟ ΣΥΝΕΧΙΖΟΥΜΕ ΤΑ ΚΑΡΝΑΒΑΛΙΚΑ ΜΑΣ ΚΑΙ ΟΛΑ ΕΙΝΑΙ …ΤΣΑΜΠΑ\n17 Μαρτίου, 2013 kopanakinews\tΣχολιάστε\nΕκ των ενόντων και χωρίς καμιά συμβολή των Δημοτικών αρχών πλην του τοπικού συμβουλίου. Κατά τα άλλα ας είναι καλά οι επαγγελματίες της περιοχής -και όχι μόνο από τον Αετό- και ας πάει και το …παλιάμπελο. Ναι φίλοι μου, εκεί θα είμαι και όποιος θέλει να πάει να …μοστράρει το …μπόι του στην …Φουλία, στο καλό και να μας γράφει. (Τα χθεσινά θα σας τα δώσω λίγο αργότερα -τα βιντεάκια μπορείτε να τα δείτε στα …βιντεάκια μας- και επ’ ευκαιρίας να ευχηθώ περαστικά στο Γιάννη τον Μερκούρη που …ψήνεται).\nΧορηγοί: Εμπορικά καταστήματα και κάτοικοι της Δημοτικής κοινότητας Αετού.\nΤώρα για πριν ή για μετά, σας έχω …κάτι άλλο.\nΟι έντονες πτυχές από το ύφασμα που έχει βραχεί και έχει κολλήσει στο σώμα της μου θυμίζουν τις πτυχές των υφασμάτων στα γλυπτά μάρμαρα του Παρθενώνα.\nΟ ερωτισμός δεν χρειάζεται πάντα γυμνό\nΗ φωτογράφος Πέπη Λουλακάκη διηγείται την ιστορία της φωτογραφίας της νεαρής μουσουλμάνας\nΠαραλία Μέσης στην Κομοτηνή, Τρίτη 8 Ιουλίου 2008\nΑποπνικτική ζέστη με υγρασία. Η θάλασσα ακόμα πιο ζεστή. Έχω μπει με το μοντέρνο σαλβάρι μου κι ένα φανελάκι μέσα στο νερό με τη φωτογραφική μηχανή στο χέρι. Δεν φόρεσα μπικίνι από σεβασμό στις συνήθειες εδώ και γιατί σκοπός μου ήταν να φωτογραφίσω και όχι να προκαλέσω. Το αντικείμενό μου, τη δεδομένη στιγμή, μία μεγάλη θορυβώδης μουσουλμανική οικογένεια με παιδιά, μανάδες και γιαγιάδες. Μόνο ο άντρας και τα παιδιά φορούν μαγιό. Οι υπόλοιποι κάνουν μπάνιο με τα ρούχα. Κάθομαι και κοιτάζω την παραλία της Μέσης, που εκτείνεται 4 χλμ. ανατολικά του Φαναρίου. Εδώ συνηθίζουν να έρχονται οι μουσουλμάνοι από την Ξάνθη και την Κομοτηνή για τα καλοκαιρινά τους μπάνια. Σκέφτομαι την εντύπωση που θα έκανε αυτό που βλέπω αν μεταφερόταν, για μια στιγμή, στις παραλίες της Αττικής. Όσοι το έβλεπαν θα πίστευαν ότι μεταφέρθηκε στο χωροχρόνο από κάποιο παραθεριστικό μέρος της Ανατολής. Κι όμως, βρίσκεται στην Ελλάδα.\nΑκούω τα βήματα μιας νεαρής γυναίκας στην ψιλή άμμο. Στρώνει την ψάθα της δίπλα μου και αφήνει την τσάντα της. Δεν φορά μαγιό αλλά μια ολόσωμη φόρμα με λάστιχο στη μέση, που την καλύπτει από το κεφάλι μέχρι τους αστραγάλους. Δεν μπορώ να προσδιορίσω ηλικία. Το όμορφο πρόσωπό της συνδυάζει την παιδικότητα με την ωριμότητα μιας γυναίκας. Βγάζει τις σαγιονάρες της και κατευθύνεται προς το νερό. Ελαφριά κυματάκια τη βρέχουν. Σταματά και περιμένει για λίγο. Παίρνω τη μηχανή μου και αρχίζω να τη φωτογραφίζω. Οι έντονες πτυχές από το ύφασμα που έχει βραχεί και έχει κολλήσει στο σώμα της μου θυμίζουν τις πτυχές των υφασμάτων στα γλυπτά μάρμαρα του Παρθενώνα. Καθώς διαγράφεται το σχήμα του σώματός της αποπνέει περισσότερο αισθησιασμό και θηλυκότητα από το γυμνό, το οποίο λίγο ως πολύ έχουμε εξοικειωθεί να βλέπουμε το καλοκαίρι στις παραλίες. Την απαθανατίζω καθώς ατενίζει τον ορίζοντα και στα μάτια μου γίνεται το σύμβολο της σύγχρονης μουσουλμάνας γυναίκας που προχωρά στο μέλλον με αξιοπρέπεια, θηλυκότητα, αποφασιστικότητα και σθένος. Δεν χρειάστηκε να ρωτήσω το όνομά της. Δεν ξέρω καν αν άκουσε το κλικ της μηχανής μου.\n«Την απαθανατίζω καθώς ατενίζει τον ορίζοντα και στα μάτια μου γίνεται το σύμβολο της σύγχρονης μουσουλμάνας γυναίκας που προχωρά στο μέλλον με αξιοπρέπεια, θηλυκότητα, αποφασιστικότητα και σθένος».\nΟ ερωτισμός δεν χρειάζεται πάντα γυμνό.


Πώς να βρείτε τον κωδικό πρόσβασης των συμπιεσμένων αρχείων\nΓενικά, πολλά από τα αρχεία που λαμβάνουμε από το διαδίκτυο έρχονται συσκευασμένα σε μορφές rar ή zip για να είναι ιδιαίτερα εύκολο να κατεβάσετε δέσμες πολλαπλών αρχείων, ώστε να μην χρειάζεται να τα κατεβάζετε μεμονωμένα, για παράδειγμα.\nΤο μεγάλο πρόβλημα είναι ότι μερικές φορές αυτά τα αρχεία καταλήγουν να προστατεύονται από έναν κωδικό πρόσβασης που δεν έχει καταχωρηθεί στον ιστότοπο λήψης. Ή μπορεί να καταλήξετε να συμπιέζετε τα αρχεία σας με έναν κωδικό πρόσβασης που μπορεί να ξεχαστεί με την πάροδο του χρόνου.\nΑυτό πιθανότατα συνέβη τουλάχιστον σε κάποιο σημείο στους περισσότερους ανθρώπους, οι οποίοι ίσως έχουν παραιτηθεί από τα αρχεία τους επειδή πίστευαν ότι δεν ήταν δυνατόν να βρεθεί αυτός ο κωδικός πρόσβασης. Τα καλά νέα είναι ότι είναι πιθανό να βρεθεί χωρίς κανένα πρόβλημα ο κωδικός πρόσβασης οποιουδήποτε συμπιεσμένου αρχείου, αλλά απαιτείται η βοήθεια ενός λογισμικού.\nΗ αλήθεια είναι ότι υπάρχουν πολλά προγράμματα ικανά να εκτελούν ένα τέτοιο έργο, τα περισσότερα από τα οποία προφανώς χρεώνουν για τις υπηρεσίες τους. Σε αυτήν την περίπτωση, θα σας διδάξουμε πώς να το κάνετε αυτό με το πρόγραμμα Advanced Password Recovery. Δείτε το πιο λεπτομερές σεμινάριο μας παρακάτω!\nΜπορείτε να μάθετε τον κωδικό πρόσβασης για συμπιεσμένα αρχεία;\nΤι λοιπόν νομίζατε για το εκπαιδευτικό μας πρόγραμμα σήμερα; Γνωρίζατε ήδη ότι ήταν δυνατό να μάθετε αρχεία με κωδικό πρόσβασης με αυτό τον τρόπο; Φροντίστε να αφήσετε το σχόλιό σας να μας πει εάν η παραπάνω διαδικασία δούλεψε για εσάς ή αν είχατε οποιαδήποτε ερωτήματα!


Acun Ilicali: Ποια είναι η 27χρονη καλλονή σύντροφός του, που είδαμε στον τελικό του Survivor;\nΣτις κερκίδες του Γαλατσίου πριν από λίγες μέρες και στον τελικό του Survivor, βρισκόταν και ο παραγωγός του reality, γνωστός στην Ελλάδα και ως Τούρκος καναλάρχης, Acun Ilicali, ο οποίος να έχει απασχολήσει τα ελληνικά media με την πρόθεσή του να αγοράσει ελληνικό κανάλι παλιότερα.\nΣτην Τουρκία όμως απασχολεί πολύ και με την πολυτάραχη προσωπική του ζωή και συγκεκριμένα με την τελευταία σύντροφο που έχει στο πλευρό του, Seyma Subasi και που μαζί της απέκτησε την τέταρτη κόρη του. Την Seyma την είδαμε στο πλευρό του στον ελληνικό τελικό και μάλιστα ο Σάκης Τανιμανίδης, τόνισε πόσο πολύ φίλη έγινε με το δικό του κορίτσι, Χριστίνα Μπόμπα.\nΠοια είναι όμως η καλλονή που έκλεψε την καρδιά του Acun Ilicali; Γεννημένη η Seyma το 1990 και μόλις 20 ετών όταν τρέλανε τον Τούρκο καναλάρχη, έχει διχάσει την τουρκική κοινωνία με την μισή να την αποκαλεί ξελογιάστρα και την άλλη μισή να την αγαπά πολύ. Γνωρίστηκαν στο Τουρκικό "So you think you can dance" όταν εκείνη έντυνε τους παίκτες και τους παρουσιαστές ως ενδυματολόγος και μαζί και τον Acun Ilicali.\nΤότε εκείνος ήταν παντρεμένος με την δεύτερη σύζυγό του Zeynep, με την οποία έχει αποκτήσει δυο κόρες κι είχε ακόμη μια από την πρώτη του σύζυγο Seda, που είχε παντρευτεί το 1988. Αρχικά έγινε σούσουρο στους κοσμικούς κύκλους όταν μαθεύτηκε η σχέση του με την Seyma και με την σύζυγό του να ζητά διαζύγιο και μέρος της τεράστιας περιουσίας του... Στη συνέχεια ηρέμησαν λίγο τα πράγματα μεταξύ τους, μέχρι που μαθεύτηκε η εγκυμοσύνη της ξανθιάς καλλονής και με το διαζύγιο να βγαίνει με συνοπτικές διαδικασίες!\nΤώρα μαζί μεγαλώνουν την κόρη τους, Melisa και ενώ στην αρχή προσπαθούσαν να κρατήσουν τη σχέση τους μακριά από τα φώτα της δημοσιότητας, τώρα είναι πιο άνετοι στα social media και λογαριασμός της Seyma στο Instagram έχει πια πολλές φωτογραφίες με την κόρη τους που κλέβει τις εντυπώσεις αλλά και με τον ίδιο! Φυσικά πια, ήταν και συνέχεια μαζί του στον Άγιο Δομίνικο για το τουρκικό κι ελληνικό Survivor και πλέον δεν κρύβονται από κανέναν κι από τίποτα.\nΟ Νίκος Χαρδαλιάς μπορεί να έχει αναλάβει τη διαχείριση αυτής…\nΣε νοσοκομείο του Λονδίνου νοσηλεύεται η Βρετανίδα τραγουδίστρια Μάριαν Φέιθφουλ,…\nΟ Κώστας Κρομμύδας είναι ενεργός στα social media λέει πάντα…\nΓια το πώς βιώνει αυτές τις δύσκολες ημέρες αλλά και…\nΣυγκινημένη και υπερήφανη δηλώνει στο Secret και τη Σάσα Σταμάτη…\n119 επιβαίνοντες του "Ελ. Βενιζέλος" θετικοί στον κορωνοϊό - Σε καραντίνα 14 ημερών η δομή της Ριτσώνας\nΣε καραντίνα τέθηκε η δομή φιλοξενίας στη Ριτσώνα για 14 ημέρες, όπως ανακοίνωσε ο υφυπουργός Πολιτικής Προστασίας Νίκος Χαρδαλιάς, κατά την σημερινή ενημέρωση των συντακτών υγείας.\nΤο πρώτο κρούσμα, η έγκυος δηλαδή, νοσηλεύεται στο νοσοκομείο. Τα υπόλοιπα κρούσματα κορωνοϊού προς το παρόν είναι ασυμπτωματικά, ενώ τα τεστ στα οποία υπεβλήθη το προσωπικό ήταν αρνητικά.\nΣτα 119 ανέρχονται τα συνολικά κρούσματα κορωνοϊού στο πλοίο που βρίσκεται αρόδου στα ανοιχτά του Πειραιά ανακοίνωσε ο Ν. Χαρδαλιάς. Ο ίδιος τόνισε πως το πλοίο θα ελλιμενιστεί σε ειδική προβλήτα στο λιμάνι του Πειραιά και όσοι βρέθηκαν θετικοί στον ιό θα παραμείνουν σε υγειονομική απομόνωση εντός του πλοίου.\nΑκόμα ανακοίνωσε ότι 259 δείγματα που ελήφθησαν από ναυτικούς βγήκαν αρνητικά, ενώ δύο δείγματα θα επανελεγχθούν.\nΟ υφυπουργός Πολιτικής Προστασίας ανακοίνωσε ακόμη την αναστολή όλων των οικοδομικών εργασιών στο νησί της Μυκόνου έπειτα από καταγραφή κρούσματος κορωνοϊού.\nΚινέζοι επιστήμονες ανακάλυψαν αντισώματα που μπλοκάρουν τον Covid-19\nΚαλά νέα στη «μάχη» κατά του κορωνοϊού έρχονται από τη χώρα που αρχικά «χτύπησε» η πανδημία, την Κίνα.\nΤην παράταση της αναστολής του πρωταθλήματος μέχρι τις 24 Απριλίου αποφάσισε ομόφωνα το ΔΣ της Super League, που συνεδρίασε σήμερα μέσω τηλεδιάσκεψης.\nΌπως ανακοινώθηκε από την Λίγκα, η κατάσταση θα επανεκτιμηθεί σε νέα τηλεδιάσκεψη πριν τις 24/4 και το πιο πιθανό σενάριο είναι να αποφασιστεί η οριστική διακοπή του πρωταθλήματος.\nΤην πρόταση για διακοπή του πρωταθλήματος κατέθεσε στην σημερινή τηλεδιάσκεψη ο μεγαλομέτοχος του Παναθηναϊκού, Γιάννης Αλαφούζος, ενώ συμφώνησαν μαζί του οι περισσότερες ομάδες όπως ο Άρης, ο Παναιτωλικός που ζήτησε μάλιστα αναδιάρθρωση και να μην υποβιβαστεί καμία ομάδα, ο Πανιώνιος και ο ΠΑΟΚ υπό προϋποθέσεις.\nΟ Ολυμπιακός δια στόματος Βαγγέλη Μαρινάκη, ζήτησε να εξαντληθούν όλα τα περιθώρια πριν παρθεί η απόφαση για διακοπή, ενώ παράλληλα τόνισε πως εφόσον αποφασιστεί η διακοπή θα πρέπει να είναι ξεκάθαρο ποιος θα είναι πρώτος, δίχως... παύλες.\nΑξίζει να σημειωθεί ακόμη, ότι μέχρι τις 24/4, ομάδα εργασίας, αποτελούμενη από εκπροσώπους των ΠΑΕ ΑΕΚ, ΑΕΛ, Ατρόμητος, Ολυμπιακός, Παναθηναϊκός, ΠΑΟΚ, θα αξιολογήσει όλες τις παραμέτρους και τις επιπτώσεις της πανδημίας στο ποδόσφαιρο, σε συνεργασία με τη νομική και την οικονομική υπηρεσία της Super League και με την κατά περίσταση συμμετοχή εμπειρογνομώνων και εκπροσώπων θεσμικών φορέων π.χ. σε θέματα αδειοδότησης.\nΟμόφωνα το Δ.Σ. της Super League αποφάσισε, μέσω τηλεδιάσκεψης, ότι η αναστολή του Πρωταθλήματος παρατείνεται μέχρι τις 24 Απριλίου 2020.\nΟμόφωνα επίσης αποφασίστηκε ότι η κατάσταση θα επανεκτιμηθεί σε νέα τηλεδιάσκεψη του Δ.Σ. της Super League, πριν τις 24 Απριλίου.\nΠαράλληλα ομάδα εργασίας, αποτελούμενη από εκπροσώπους των ΠΑΕ ΑΕΚ, ΑΕΛ, Ατρόμητος, Ολυμπιακός, Παναθηναϊκός, ΠΑΟΚ, θα αξιολογήσει όλες τις παραμέτρους και τις επιπτώσεις της πανδημίας στο ποδόσφαιρο, σε συνεργασία με τη νομική και την οικονομική υπηρεσία της Super League και με την κατά περίσταση συμμετοχή εμπειρογνομώνων και εκπροσώπων θεσμικών φορέων π.χ. σε θέματα αδειοδότησης.\nΜήνυμα ενότητας από την Πρόεδρο της Δημοκρατίας\nΤο πρώτο μήνυμα ενότητας και αλληλεγγύης έστειλε η νέα Πρόεδρος της Δημοκρατίας, Κατερίνα Σακελλαροπούλου, μέσω του Twitter.\nΣτο μήνυμά της εξέφραζε την ικανοποίησή της για το κλίμα που επικράτησε σήμερα, Πέμπτη, στη Βουλή.\n«Χαίρομαι για το υψηλό αίσθημα ευθύνης και αλληλεγγύης που επικράτησε σήμερα στη #vouli. Ακόμα και υπό εξαιρετικές συνθήκες, η Κοινοβουλευτική μας Δημοκρατία λειτουργεί απρόσκοπτα, διαθέτει γερές βάσεις, τρέφεται από τον διάλογο, την επιχειρηματολογία και την αντίθετη άποψη.»\nΠαναγιώτης Γιαννάκης, Ολυμπιονίκες και ποδοσφαιριστές της Super League καλούν σε εθελοντική αιμοδοσία\nΑλλοδαπός από την δομή προσφύγων στη Ριτσώνα εντοπίστηκε στη Θεσσαλονίκη